Rum, hvor man føler sig godt tilpas - CONTAINEX leverer gennemprøvede rumsystemer til det kommunale område\nKommunale løsninger, hvor man føler sig godt tilpas!\nKommuner fra hele Europa har i over 30 år anvendt kontor- og bolig-containere fra CONTAINEX og realiserer dermed f.eks. børnehaver, skoler eller klublokaler.\nBoliger til asylansøgere\nCONTAINEX har i de sidste 30 år opført talrige kommunale projekter i ind- og udland af containermoduler. Modulopbygningen giver mulighed for mange forskellige udformningsmuligheder. Takket være deres fleksibilitet kan boligerne opstilles hvorsomhelst i forskellige størrelser og indretninger efter eget ønske og med strøm-, vand- og kloaktilslutning. Den nemme håndtering af sådanne rummoduler har en betydelig fordel.\nDen høje produktionskapacitet hos CONTAINEX - containerne fremstilles i seks egne europæiske produktionsanlæg - giver mulighed for korte leveringstider og dermed hurtige løsninger, også ved kortsigtede behov.\nAnlæggene kan efter eget ønske udvides og genbruges til mange forskellige formål. Således kan store containeranlæg uden problemer afmonteres og anvendes til andre projekter. Eksempler på dette er bl.a. børnehaver, skoler, omklædningsrum, sportsklubber eller asylcentre.\nEn senere tilpasning af et eksisterende anlæg til de nye krav udarbejdes direkte på stedet sammen med vores medarbejdere. Dermed får du altid et passende koncept af os, også hvis antallet af personer varierer meget.\nPlanlægning under hensyntagen til de lovmæssige rammer\nSalg og udlejning direkte, eller via udvalgte forhandlere\nProduktion efter de strenge miljø- og kvalitetsstandarder i CONTAINEX Green Technology\nIndividuel tilpasning til dine specielle krav\nOver 30 års erfaring inden for det kommunale område\nPersonlig rådgivning og service hos dig\nBørn er særligt vigtige for os. Derfor har vi udviklet børnevenlige udførelser for at de skal føle sig så godt tilpas som muligt i vores mobile rumsystemer.\nMed CONTAINEXs allround-service får du den ønskede fleksibilitet, hvis antallet af børn muligvis varierer meget fra år til år, for vi har mange års erfaring med foruddefinerede eksempler på udførelser, der takket være det fleksible modulsystem er nemme og hurtige at realisere.\nFor at kunne aflaste dig så meget som muligt under din forberedelse, fokuserer vi på en hurtig og ukompliceret afvikling af alle punkter.\nBørnehave - fast udvidelse\nBørnehave - Grupperum\nMed mulighederne for helglas og de dermed oplyste, lyse rum, opstår der et venligt område for børn og elever. For at bibeholde et optimalt udsyn udad til, har vi udviklet specielle børnehavevinduer.\nMed det enkle og fleksible vægsystem sikres en individuel rumopdeling. Især i rum, hvor der dyrkes idræt, er brudsikre lamper en vigtig detalje, der sikrer, at der uden risiko kan spilles og laves gymnastik.\nDe små bliver heller ikke snydt i det sanitære område. Der kan både vælges mellem børnevenlige toiletter og vaskemuligheder. Børnehaver og skoler kan efter behov bruges midlertidigt eller på langt sigt. Den ekstremt modstandsdygtige og enkle konstruktion giver mulighed for en senere tilpasning eller flytning af hele anlægget.\nVores kunder sætter også stor pris på de mange muligheder for genbrug. Efter demonteringen af vores professionelle monteringsteam står der intet i vejen for genbrug som f.eks. ungdoms- eller klubfaciliteter.\nFleksibelt tilpasset din børnehave\nKøkkener og fællesrum\nOmklædningsrum og garderober\nHvis en skole renoveres, eller hvis den hurtigt skal udvides, så er CONTAINEX den ideelle partner. I en skole af containere er alt nøjagtigt som i en rigtig skole. Således blev f.eks. en komplet skole opført af fleksible rummoduler på kun 2 måneder i Feldbach i Østrig.\nSkolen består af 455 kontorcontainere og indeholder ud over et gymnasium, et handelsakademi samt en højere læreanstalt for virksomhedsfag også en administrationsbygning såvel som bibliotek for kommunen Feldbach.\nI de lyse og venlige rum blev der skabt plads til 1.300 elever. Ved at fjerne vægpaneler og skillevægge kan der skabes store rum efter eget ønske.\nLuftfoto af skole i Feldbach\nGymnasiet i Feldbach\nFørsteklasses pris- / ydelsesforhold\nArbejdspladser med perfekt belysning\nlyse rum ved hjælp af helglas\nDe aktuelle brandsikringsbestemmelser overholdes\nGenbrug af rummodulerne til andre anvendelsesformål\nPlanlægningssikkerhed, også hvis antallet af børn varierer meget\net sted, hvor man føler sig godt tilpas ved hjælp af moderne isoleringer\nForeninger er ikke kun interesseret i overgangsløsninger til særlige events, de benytter også vores containerprodukter som permanent løsning. Forskellige nationale og internationale klubber fra sportsbranchen, som f.eks. fodbold, ishockey, amerikansk fodbold eller golf gør brug af vores gennemtænkte løsninger. Vi kan se tilbage på et betragteligt antal referenceprojekter, hvor vi tager meget hensyn til klubbens individuelle udseende, som f.eks. klubfarver.\nDe ekstremt modstandsdygtige og langtidsholdbare produkter kan bruges i årtier uanset sæson.. Med vores forskellige helglas og varianter af udvendige beklædninger udført af vores partnervirksomheder, udvikler vi sammen med dig ekstravagante løsninger til din klubbutik. Disse løsninger er tilpasset dine ønsker og dit budget.\nKlubhus i fodboldklub\nden optimale løsning til ethvert budget\nMangeårig erfaring med klubber og mange forskellige arrangementer\nspecielle, ekstremt modstandsdygtige varianter af udførelser med lang levetid\nSanitærcontainer med udvendig foliering\nKlubhus med fast glas\nUngdoms- og sovefaciliteter med træfacade\nForskellige varianter af udførelser til\nVaske- og sanitære rum\nInfoblad Boliger til asylansøgere\nManglen på hurtige og vejrbestandige boliger til asylansøgere kræver hurtig handling af mange kommuner.\nCONTAINEX er i Europa førende inden for boliger til flygtninge og udvandrere fra kriseområder. De sidste år er der allerede blevet opført talrige boliger af containermoduler til asylansøgere. Således opstod der bl.a. i Hamborg, Hall/Tyrol, Innsbruck, Lyon, Bukarest eller i Zürich forskellige opholds- og krisecentre.\nDet måske største projekt kunne, sammen med lokale partnervirksomheder, realiseres i Berlin. Inden for få måneder blev der opstillet flere boligkomplekser af over 1.600 rummoduler med plads til mere end 2.400 flygtninge. Her behøver beboerne ikke give afkald på komfort. Til børnene blev der af vores lokale partnere skabt store udendørs åbne arealer og legepladser!\nAsylcenter i Fellbach\n"Familieblok" i Innsbruck\nDen høje produktionskapacitet hos CONTAINEX - containerne fremstilles i seks egne europæiske produktionsanlæg - giver mulighed for korte leveringstider og dermed hurtige løsninger, også ved kortsigtede behov. Anlæggene kan efter eget ønske udvides og genbruges til mange forskellige formål.\nEksempler på disse anlæg er klublokaler, ungdomsklubber, eventcentre, reservebygninger ved bygningssaneringer m.v. Vi tilbyder et fremragende pris- / ydelsesforhold og forskellige finansieringsmuligheder.\nI overensstemmelse med de lokale byggeforskrifter og brandsikringsbestemmelser, kan der vælges mellem forskellige isoleringsvarianter: MU (mineraluld), PU (polyurethan), PIR (polyisocyanurate) eller SU (stenuld).\nDerudover kan modulopbyggede rumsystemer fra CONTAINEX udstyres med mange forskellige opvarmningssystemer og klimatiseringsmuligheder og overholder, afhængigt af kravene, de aktuelle strengeste brandsikringsbestemmelser (REI 30/60/90). Også de lovbestemte isoleringsværdier kan overholdes. De byggetekniske krav til gulv og tagbelastning er op til 500 kg/m2 (netto-nyttelast på gulv).\nVarmeisolering til rumsystemer\nOversigt over U-værdier\nU-værdi* for gulv op til: 0,16\nU-værdi* for væg op til: 0,2\nU-værdi* for tag op til: 0,15\nU-værdi* for vindue op til: 1,1\nAfhængigt af land eller kommune, skal der overholdes forskellige lovmæssige bestemmelser for bolig-containere. Derfor lægger vi stor vægt på at tage højde for disse allerede i planlægningsfasen for at undgå, at der ikke kommer uventede overraskelser på et senere tidspunkt. Barrierefri eller børnevenlige sanitære anlæg (f.eks. børne-toiletter) gør, at man føler sig meget bedre tilpas.\nMulighed for lyse, venlige rum med helglas i væggene. De skaber sammen med den perfekte belysning og rumopdelingen et behageligt opholds- og arbejdssted. Med disse indretninger af høj kvalitet kan driftsomkostningerne reduceres til et minimum.\nVores containere produceres i overensstemmelse med den strenge miljø- og kvalitetsstandard „CONTAINEX GREEN technology“. Dette sikrer et lukket kredsløb efter de af CONTAINEX definerede kvalitets- og miljøstandarder, fra materialeindkøb til containerlevering. Desuden udføres valg af leverandører, produktion og kvalitetssikring efter disse standarder.


Hotel Alexandros i Neoi Poroi til Bedste Pris-garanti | Agoda.com\nK. Liotopoulou, Neoi Poroi, Neoi Poroi, Grækenland, 60065 - Rigtig god placering - Se på kort\nUanset om du er turist eller forretningsrejsende, så er Hotel Alexandros et fantastisk overnatningsvalg, når du skal besøge Neoi Poroi. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHotel Alexandros tilbyder fremragende service samt alle de basale bekvemmeligheder der skal til for at nyde et skønt ophold. Hotellet tilbyder gratis trådløst internet på alle værelser, ekspressudtjekning og -indtjekning, roomservice, familieværelse, restaurant for at sikre, at gæsterne nyder deres komfortable ophold så meget som muligt.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, altan/terrasse, fjernsyn, køleskab, bruser. Dette hotel tilbyder hele rækken af fritidsfaciliteter, blandt andet have. Med sin idéelle beliggenhed og imponerende faciliteter så vil Hotel Alexandros opfylde dine behov på mange måder.


Før kampen – Metal Ligaen: Herlevs Maxwell runder 200 kampe – Faceoff.dk\nFør kampen – Metal Ligaen: Herlevs Maxwell runder 200 kampe\n(Optakt: Herlev Eagles-SønderjyskE) En af de Herlev-spillere, der har været trofast trods mange nederlag er Dallas Maxwell, der i en del sæsoner har slidt og slæbt for at holde skuden oven vande – og det mest fra en position i tredje- og fjerdekæden.\nHan er søn af den tidligere Frederikshavn- og Rungsted-profil, Randy Maxwell, og hyldes i aften for 200 kampe i Herlev-trøjen før kampen mod SønderjyskE.\nDet er endnu en kamp, hvor Herlev igen leder efter den første sejr i ordinær tid i sæsonen. Der et otte skud tilbage i bøssen, og kampen i aften er revanche for nederlaget i sidste uge i Vojens, som faktisk ikke var helt så klart som 2-5-cifrene antydede. Herlev havde sønderjyderne en smule på hælene i løbet af kampen, og træner Dan Ceman ser for øjeblikket forbedringspotentiale over alt. Om defensiven siger han for eksempel følgende til klubbens hjemmeside:\n– Vi skal virkelig spille solidt i vores defensiv, og især undgå fejl som giver vore modstandere muligheder på hurtige omstillinger. Det er noget, vi har trænet en del på at forbedre, og det er også gået rimeligt, men der er plads til forbedringer.\n– Når det kommer til spil i vores egen zone, så ønsker vi at holde spillet på ydersiden, således at de skud der kommer bliver mindre farlige og dermed er med til at hjælpe vores målmænd, lyder det fra Dan Ceman, der leder efter et topniveau på sit mandskab frem mod slutspillet.\nHold øje med: Herlevs disciplin er – naturligt nok – slidt tynd, for det er hårdt at tabe så mange kampe på stribe. Hos SønderjyskE håber man på, at nordamerikanerne kommer i gang med en større produktion igen. Måske gav søndagens kamp mod Rødovre indikation på, at det går den rette vej igen for Reed og co.\nEsbjerg-politikere: Projekteringen af den nye skøjtehal kan straks gå i gang


Skal vi acceptere prismonopol på F-maskine? - Sporskiftet\nSkal vi acceptere prismonopol på F-maskine?\nSkrevet af Togcenter Gentofte Tirsdag d. 13/8/2013 - 15:17 Vist 4.828 gange\nTilsyneladende kan man kun blive forhandler af F2010’s produkter, hvis man underskriver nogle salgs- og garantibetingelser, der tilsyneladende strider mod salgs- og markedsføringsloven. Det vil Togcentret ikke acceptere, så derfor tilbyder forretningen F-maskinerne til konkurrencedygtige priser og med fuld garanti\nTrods sommerferien er det nok gået op for mange modeltogsfolk, at F2010’s F-maskine er kommet på markedet. F2010 bygger på boet fra Hobbytrade, der jo gennem tiden har leveret en række overvejende udmærkede, primært danske modeller til markedet.\nSet fra forhandlersiden er F2010 dog en noget løjerlig størrelse. Hvis man vil forhandle F2010’s produkter skal man underskrive nogle betingelser, der i det væsentlige afviger fra gængse normer og forretningspolitik inden for detailhandelen. Og så skal varer i øvrigt betales forud til en konto, der ikke nødvendigvis relaterer til et kendt producentnavn.\nHvad der også kan virke lidt underligt i den sammenhæng er de noget begrænsede garantiforhold, der øjensynligt omgiver modeller – og senest F-maskinen. Ret beset må modeltog være omfattet af de samme regler for såvel CE-mærkning som producentansvar som alle andre slags forbrugerprodukter.\nTogcentret har efterhånden 17 års erfaring med småserieproduktion fra forskellige fabrikanter, og oplevelserne er ikke altid lige heldige. Omvendt har Togcenter den ingeniørviden, der gør, at butikken i mange tilfælde kan løse problemerne, før de opstår. Generelt må holdningen være, at det ikke skal være kundernes problem, hvis en modeltog ikke er fremstillet korrekt. Noget kører selvfølgelig bedre end andet – men køre skal det.\nDerfor har Københavns største modeltogsbutik nægtet at underskrive F2010’s betingelser, hvorfor F2010 har forsøgt at forhindre Togcenter adgang til F-maskinen. Ikke desto mindre har Togcentret flere kanaler til varer, og det er derfor lykkedes forretningen at få leveret F-maskiner fra andre kanaler end direkte fra F2010.\nDet betyder, at Togcenter kan sælge F-maskinerne med de samme gunstige priser, som præger resten af butikkens program, og dermed kan Togcenter bryde F2010’s noget diktatoriske prismonopol. F-maskinerne vil samtidigt kun repræsentere en meget lille del af Togcenter omsætning, så butikken vil på eget initiativ sikre kunderne den fulde produktgaranti og reklamationsret, som gælder for alle forbrugerprodukter.\nTheis Berantzino & Rolf Sylvester-Hvid\n« NYHEDSBREV fra DF Modeltog Færdig bane »\nSkrevet af Thomas Jespersen Tirsdag d. 13/8/2013 - 15:43\nHvilke betingelser er det, der i det væsentlige afviger fra gængse normer og forretningspolitik inden for detailhandelen?\nAngående forudbetaling. Firmaet er gået konkurs engang. Det ønsker de vel ikke en gang til.\nHvis i spørger pænt kan i så ikke bare blive autoriserede forhandlere?\nSkrevet af litra S740 Tirsdag d. 13/8/2013 - 16:09\nhej man har vel indgået en aftale på et tidspunkt, som så bør overholdes, det kan ikke være anderledes så kan man vel ikke lave dem om hen af vejen når man mener aftalen er moden til at blive lavet om og glemt er aftalen.\nSkrevet af DCC Tirsdag d. 13/8/2013 - 16:31\nTogcenter Gentofte skrev:\nJeg synes det er dejligt at forhandlere melder ud. fortsæt endelilg med det. specielt hvis der nogen producenter der ikke kan /vil overholde\nspillereglerne. det leder mine tænker hen imod ulovlige prisaftaler.\nSkrevet af HenrHans Tirsdag d. 13/8/2013 - 16:51\nBefriende med lidt åbenhed omkring prisdannelsen i modeltogsverdenen.\nSom jeg læser det, så forsøger F2010 at omgåes konkurrencelovgivningen ved at tvinge deres forhandlere til at accepterer særlige betingelser, herunder en fast eller mindste detailpris. Hvis det er rigtigt - jeg skriver hvis - så har F2010 et juridisk problem iforhold til konkurrencelovgivningen og konkurrencestyrelsen vil sikkert ikke se med milde øjne på konstruktionen.\nSkrevet af märklintossen Tirsdag d. 13/8/2013 - 16:52\nHvis man ikke kan lide lugten i bageriet så kan man vel bare undlade at føre varen ? Hvis jeg personligt ikke er tilfreds med handelsparteneres handelsbetingelser, så undlader jeg bare at handle med dem, meget enkelt !\nJeg har været udemærket tilfreds med HT og F2010´s produkter gennem tiden, og vil på ingen måde blande mig i hvordan de kører deres forretning.\nUdformningen af handelsbetingelserne, kan jeg forestille mig kommer på baggrund af det hændte i HT. Det er der vist heller ingen der ønsker igen, ligesom det også er særdeles uhensigtsmæssigt med den forretningsgang der betød brandudsalg og dumpingpriser hos forhandlerene. Tvivler på der er nogen forhandlere der ønsker det igen.\nJeg synes ikke jeres udfald mod F2010 hører til på dette forum, tag dialogen med dem, eller lad være med at handle med dem.\nSkrevet af bygger01 Tirsdag d. 13/8/2013 - 17:00\nLugt / synes om / pænt lokomotiv o.s.v. har intet med Dansk lov at gøre, så en virksomhed må basalt ikke nægtet at levere, hvis en kunde / forretning ikke overholder de vejledende udsalgspriser ( men det var også derfor at man kunne lave en krølle med en rabat for at komme omkring et opgør med leverandøren )\nAt man ikke yder en kredit og forlanger forudbetaling - det er noget andet noget\nSkrevet af esben2009 Tirsdag d. 13/8/2013 - 17:13\nDet var godt at kortene blev lagt på bordet. Alt for ofte må vi forholde os til rygter og gisninger frem for fakta. Tak for det.\nSom forbruger har jeg den forventning at et tog i denne prisklasse er kvalitetsmæssigt i toppen, den forventning tror jeg at jeg deler med de fleste. Desværre oplever jeg at det halter med kvaliteten på for meget af det danske materiel, og jeg syntes at det er trist med de alt for mange forbedringer man selv skal udføre for at nå et tåleligt resultat.\nJeg savner i den grad en dansk producent som laver varen færdig. Og så må prisen sættes derefter.\nAt man nu fra en dansk producent begynder at tage forbehold for reklamation på dele af en vare, og nu som vist i dette forumemne begynder at opstille betingelser overfor vores forhandlere, er alt sammen tiltag jeg betragter som forringelser overfor os forbrugere, og i sidste ende ikke gavnligt for vores hobby.\nSkrevet af märklintossen Tirsdag d. 13/8/2013 - 17:30\nNu er man jo i Danmark uskyldig til det modsatte er bevist. Hvis man mener der foregår noget ulovligt må man jo bringe det for Konkurrencestyrelsen/Forbrugerombudsmanden og lade dem komme med en afgørelse. Dette forum er dog stadig ikke dømmende magt i Danmark - Selvom man nogen gange skulle tro det.\nF2010 var allerede inden F maskinen kom på markedet skydeskive for diverse diskussioner om produktets kvalitet, og er ligeledes nu skydeskive for hvordan reklamationer behandles inden der overhovedet er foretaget en reklamation.\nLad nu forhandlere og producenter drive virksomhed som de vil - Selvfølgelig inden for lovens rammer. Deres handelsbetingelser imellem, rager mig en høstblomst...\nRabat på produkter kan man som regel få hos sin forhandler, uden det skal bruges som salgsmetode til at trække kunder ind i forretningen. Det fordrer dog nok man er en god kunde og ikke stiller spørgsmålstegn ved alle livets facetter...\nJeg synes lidt TCG´s indlæg her lugter lidt af sur teenager logik, mon ikke der ligger noget andet bag at F2010 ikke vil handle med dem ?\nSkrevet af HenrHans Tirsdag d. 13/8/2013 - 18:41\nHandelsbetingelserne må ikke være hindrene for den frie konkurrencen, hvilket vil sige at en forhandler selv SKAL sætte prisen på produkten, den må ikke dikteres af leverandøren, noget som det åbenbart ser ud til at være vilfældet her.\nEn leverandør må gerne forlange kontant betaling ved leverancen, og må som udgangspunrkt ikke nægte at sælge med andre erhvervsdrivende - dog mod kontakt betaling.\nSkrevet af PTMadsen Torsdag d. 15/8/2013 - 17:44\nJa der er godt nok gang i læseriet.\nDer er i øjeblikket 22 brugere og 29 gæster online.\nSkrevet af Jan Nøhrgaard Tirsdag d. 13/8/2013 - 20:02\nKære Theis og Rolf. Ja, selvfølgelig skal vi accepterer dette "monopol" som I åbenbart synes det er. Vi - modelbyggere - skal da gøre vores for at sikre, at der kommer flere flotte modeller fra dette " løjerlige" firma, som I vælger at kalde F2010. Køb kun hos autoriserede forhandlere, til fuld pris. Det er god stil! Omvendt er Togcenter Gentoftes indlæg dårlig stil og stinker af misundelse!\nSkrevet af UTJ Tirsdag d. 13/8/2013 - 20:14\nMan læser ikke nødvendigvis fordi man er online.Det er jo blot den evendelige diskussion om at grossistleddet ikke må diktere detailledets udsalgspriser. Og reklamationscirkus'et som jo kun gælder hvis man ikke er vidende om ikke-forventelige mangler ved et produkt.Jeg vil ikke kommentere handelsbetingelser, men hvis de ikke overholder lovgivningen, skal man ikke indgå en aftale. Og hvorfor overhovedet en aftale forud for en handel, hvis afregningen er kontant, pr forskud?F'en er vist da et udmærket produkt i øvrigt\nSkrevet af bygger01 Tirsdag d. 13/8/2013 - 20:17\nNu er det underskrevet med Jan N. Men det Du har skrevet er meget lig, hvad Din broder skrev for at få gang i bloggen. Men der er trods alt også love i lille DK, der skal overholdes / også med modeltog\nSkrevet af Skovsøekspressen Tirsdag d. 13/8/2013 - 21:10\nEn god og konstruktiv debat er der ikke noget i vejen for. Men "kvarte Verdenskrige" har der efterhånden været "udkæmpet" en del af herinde.\nMen godt at se tingene fra flere vinkler. Og det bringer jo nogen flere ting på plads i det store helhedsbillede, som jeg nok skal lade være med at skrive nærmere om, man kan selv danne sig sine egne indtryk ved at læse gamle tråde igennem herinde.\nEn ting ligger helt fast, og det er at langt de fleste af os som forbrugere, hellere end gerne vil have fingrene i én eller flere af F-maskinerne, som bl.a. tråden her bærer præg af\nSkrevet af A-Stjerne Tirsdag d. 13/8/2013 - 21:10\nLige så fine produkter de kommer med, lige så bekymrende synes jeg, de driver virksomhed. Heldigvis er min F maskine endnu ikke på markedet, så man kan følge lidt med fra sidelinien\nSkrevet af Skovsøekspressen Tirsdag d. 13/8/2013 - 21:44\nKan godt nævne andre ting jeg synes er meget mere bekymrende, nemlig at diverse af de forbrugsvarer vi er omgivet af (inkl. vores tøj), højst sandsynligt er produceret af børnearbejdere i 3.lande.\nDer er kun ét eneste alternativ, og det er ingen modeller. Dette tror jeg de fleste af os herinde ville være kede af.\nSkrevet af Jan Nøhrgaard Tirsdag d. 13/8/2013 - 22:19\nKære Jørgen. Når det kommer til umotiverede angreb er Tims og undertegnedes holdning fuldstændig ens. Og dette er desværre endnu et angreb på F2010, som har taget alle med bukserne nede og leveret, et af de bedste lokomotiver, vi har set længe. Når Theis og Rolf vælger at være nedladende på den måde, som de er i indlægget, ja så gløder tastaturet, altså. Loven er skal naturligvis overholdes, derom ingen tvivl, men Togcenter Gentofte bør optræde saglige og sobre i alle sammenhæng, men det gør de altså bare ikke her. At d' herre Theis og Rolf så muligvis har en privat holdning er jo en helt anden sag. Nu nævner du noget om gang i bloggen, Jørgen, ja så kunne jeg sagtens sætte gang i bloggen og nævne to andre store " hæderkronede" forretninger i kongeriget, hvor indehaverne for under tre måneder siden stod og tegnede og fortalte undertegnede om "konkursrytteri" og alt mulig andet vrøvl samtidig med at debatten rasede her på forum. Og ved du hvad, Jørgen? Begge disse de "dybt respekterede" forretninger figurere i dag som autoriserede forhandlere. Dobbeltmoral så det basker! Sagaen om F2010 ser desværre ud til at fortsætte, og det hele bunder i misundelse og utilstrækkelighed. Derom ingen tvivl. Hvor er det dog trist og ærgerligt at man ikke bare glæder sig over denne lille perle af et damplokomotiv. Støt F2010! Køb en F maskine hos en autoriseret forhandler, og giv DIT bidrag til at vi også i fremtiden forhåbentlig får lige så flotte modeller, som den vi har fået nu.\nSkrevet af Skovsøekspressen Tirsdag d. 13/8/2013 - 23:09\nGenerelt skrevent; hvis jeg som forhandler lige pludselig kan se at en del af kunderne forsvinder altså, hvis et givent og utroligt populært produkt ikke er til salg i forretningen, så ved jeg lige præcis godt hvad jeg ville gøre. Det er trods alt et levebrød vi snakker om, der er i hvert fald en vis konkurrence indenfor området. Dette kan jeg ikke se noget forkert i, det er almindeligt købmandskab.\nOg dette gælder indenfor alle andre brancher også.\nLad os nu for pokker glæde os over den F-maskine og det andet der måtte komme.\nSkrevet af bygger01 Tirsdag d. 13/8/2013 - 23:05\nDet med at nogle er krøbet på "korset" har jeg også hørt om, så det bør de ikke være stolte over, blot for at sælge nogle loko'er,\nDet kan vi være enige om ....\nSkrevet af Skovsøekspressen Tirsdag d. 13/8/2013 - 23:07\nSkrevet af condor-9 Tirsdag d. 13/8/2013 - 23:44\nJeg synes lidt TCG´s indlæg her lugter lidt af sur teenager logik.\nSkrevet af henho Onsdag d. 14/8/2013 - 0:35\nDet er da vist godt nok, at sommervarmen har forladt os for en stund. Ellers havde denne diskussion nok været ren nedsmeltning\nSelvfølgelig skal dansk lov overholdes; men jeg har tilfælgvis hørt, at HobbyTrade havde indtil flere mill. kr i udenståender hos div. forhandlere, hvilket var stærkt medvirkende til konkursen.\nSå med det in mente, at ¨Brændt barn lugter ilde', kan jeg sagtens forstå, at der bliver forlangt forudbetaling.\nSkrevet af Torben Z. Onsdag d. 14/8/2013 - 1:16\nTak til Theis og Rolf for en underholdende aften her på Sporskiftet.dk.\nMEN, det havde vist været rigeligt med et indlæg, hvor man forsikrede kunderne om, at man selvfølgelig havde fuld garanti på F-maskiner købt hos Togcenter.\nResten af indlægget synes mere som et skud i foden (\nF 2010 er stitet som et selvstændigt selskab for et par år siden udelukkende for at sikre en F-maskine på markedet til danske mj'ere, og har vel som sådan intet med Hobbytrade at gøre - ellers er jeg da vist helt galt orienteret.\nOK, F 2010 købte konkursboet efter Hobbytrade, hvilket iflg. mine betragtninger kun er en fordel for mj'erne, da lageret, reservedelene samt muligheden for at genproducere tidligere modeller ellers ville være spredt for mange vinde.\nI betragtning af, at formentlig flere forhandlere formentlig "glemte" at overholde deres betalingsfrister til Hobbytrade og derved var med til at fremtvinge en konkurs, så er det vel forståeligt at F 2010 kræver forudbetaling.\nAt man tilsyneladende også forlanger, at forhandlerne overholde de vejledende priser og ikke laver prisdumping på nye modeller er vel også forståeligt for de fleste mj'ere.\nI mange år har nogle forretninger været utrolig hurtig ude med prisdumping på de nyeste danske modeller og derved tvunget andre forretninger til også at nedsætte deres priser for at få en omsætning.\nDet svarer groft sagt til "at pisse i bukserne. Det varmer her og nu, men det bliver hurtigt koldt".\nDesværre har det også bevirket, at mange mj'ere er blevet noget afventende med deres køb af nyhederne - for de falder nok snart i pris - og på den måde opnår producenten ikke det forventede omsætningsflow samt penge i kassen til betaling for udviklingen af den næste model.\nMen som sagt: Tak for en underholdende aften !\nAt det så ikke er så smart af F 2010 at "hænge" Togcenter op på hjemmesiden, må siges at være en anden sag. Men smart og seriøst er det sgutte\nSkrevet af Lars Skjærlund Onsdag d. 14/8/2013 - 1:29\nDet er muligt, du finder det forståeligt - men det er indiskutabelt ulovligt, og hvis det er korrekt, bør det politianmeldes.\nSkrevet af Bent_P Onsdag d. 14/8/2013 - 10:08\nEr det et rygte eller har det hold i virkeligheden? Claus Reiber skrev selv følgende "Karsten og Flemming er klædt af til skindet. Årsagen er et uheldigt samspil af flere tilfældigheder hvoraf et par forhandlerlukninger (konkurser) og, ikke mindst, den store debitormasse, der på konkursdagen udgjorde ikke mindre end ca. 2,6 mill. kroner!, har været stærkt medvirkende." HVilke forhandlere er det der er gået konkurs?\nOg i mange år har Hobbytrade selv dumpet priserne på restlageret, når de var i pengebekneb, eksempelvis med MT maskinerne der kunne købet til 1000 kroner hos diverse forhanlere.\nSkrevet af Albula Onsdag d. 14/8/2013 - 13:50\nTjah, det er jo altid spændende at lande på Se og Hør niveau. Rejser jo også spørgsmålet om, hvad forbrugeren egentlig får for sine penge.\n1. Der er ikke noget forkert i, at F2010 meddeler tydeligt, at de ikke yder garantireparation på et produkt anskaffet i Togcentret. Det rejser naturligt sine spørgsmålstegn, men der er intet fordækt ved den tekst, F2010 har anbragt på sin hjemmeside. En garantirep formodes at være gratis og den forudsætter nu et køb hos en forhandler, der har indgået en aftale med producenten.\n2. Togcentret burde være påpasselig med at kaste med sten når man bor i et glashus, dvs. offentligt kritisere F2010. For nok man har sikkert modelbaneteknikviden i Togcentret, men at fare frem med begrebet "prismonopol" er jo noget forfærdeligt vrøvl, der ikke er defineret i nogen handelsskolelærebog. Så økonomi er de nok ikke uddannet i hos Togcentret.\n3. Selvfølgelig har Togcentret juridisk ret til at at købe produkterne ad andre kanaler. Og selvfølgelig er det detailbutikken, der over for en kunde er ansvarlig for en garanti. Det står i loven. Men det lægger jo alligevel op til en interessant drøftelse af, hvad forbrugerne kan forvente at få for sine penge. Hvorfor handler man hos den lokale modelbanepusher og ikke ved nethandel? Hvorfor skyder nogle detailhandlere ethvert ansvar fra sig og skyder på producenten ved ethvert problem? Er vi bedst tjent med, at et produkt kan repareres hos den lokale teknikkyndige modelbanepusher eller er vi bedst tjent med at det sendes med posten frem og tilbage til en agent eller producent? Hvor ligger slutkontrollen af produkterne? Hos grossisten, hos detailhandleren eller er det kunden der skal udføre gratis kvalitetskontrol?\nPå sigt smadrer branchen da sig selv, hvis det er kunden, der er den eneste slutkontrol af produkterne!? F.eks. ved at rorbrugeren drager den konklusion, at pengene ikke på nogen vilkår anvendes til lokomotiver fra den eller de producenter.\n4. At mistænkeliggøre den juridiske konstruktion omkring hvilken bankkonto, man skal indbetale til for at kunne få leverancer fra F2010 er dybt usmageligt. Det tyder sgu ikke på 17 års forhandlererfaring at smide de betragtninger på markedet.\n5. Jeg tror vi i almindelighed skal være glade for, at hele rest- og reservedelslageret er kommet i den ny finansielle ejers besiddelse. Så kommer der sikkert også en struktur på det.\n6. Hvor mange ubetalte lokomotiver og vogne svarer det mon til, at debitormassen var 2,6 mio.DKK? Det må jo være over 3000 stk. modelbanemateriel, som inden- og udenlandske forhandlere ikke har afregnet til Hobbytrade? Så ville jeg sgu også være sur.\n7. Dejligt at folk er så tilfredse med F-maskinen. Trist at Ade mærket tilsyneladende døde endnu en gang. Krank skæbne.\n8. Fans kan jo tage ud til Togcentret på 17 års dagen den 17. og spørge om der er andre mærkeprodukter, man får leveret ad uautoriserede kanaler ;) I oplysningens tjeneste!\nSkrevet af UTJ Onsdag d. 14/8/2013 - 16:58\n..... Rejser jo også spørgsmålet om, hvad forbrugeren egentlig får for sine penge?\nSkal vi ikke lige svare på spørgsmålet......\n2400 kr for en F-maskine er ganske rimeligt med eller uden rabat, hvis vi ser på sammenlignelige produkter i ind- og udland. Og har nogle overhovedet haft brug for reklamationsret eller garanti? For ellers er diskussionen jo ganske teoretisk.\nNoget kunne tyde på at F2010/Hobbytrade har leveret et godt produkt og et godt råd er at lade forhandlere være forhandlere, men holde fast i den engrospris og den afregning man nu har besluttet sig for (det med netto kontant). Et godt produkt vil jo få forhandlerne til at samle sig som fluer på et fluepapir, hvilket er ganske naturligt for både forhandlere og F2010 vil jo gerne have omsætning og også gerne tjene et overskud på omsætningen.\nSkrevet af Jan Nøhrgaard Onsdag d. 14/8/2013 - 20:22\nHov, hov sheriff. Hvis nogen skal politianmeldes er det vist dig Lars qua dit ansvar som webmaster! Du vælger at lægge "hus" til den ene smæde kampagne efter den anden: hobbytrade/F2010, nettog... Det er så hamrende uforskammet og usympatisk, og dit forvrøvlede argument om at nogen kreditorer har mistet penge, eller hvad det nu var du skrev, er bare ikke godt nok, fordi det ved du garanteret intet om. Medmindre du da selv er kreditor. Er du det, Lars? I så fald synes jeg du skulle hyre en advokat. Apropos advokat, fristes jeg til at lade en sådan skimme udvalgte tråde fra dette forum, for at få foretaget en konkret vurdering af, om der er grundlag for et videre retsligt forløb. Tanken har strejfet mig et par gange, og du skal åbenbart smage din egen medicin for at forstå, at lige netop denne slags tråde, som du vælger at " publicere" er en uskik. Dette skal du ikke opfatte som en trussel, nærmere en advarsel, for det handler efterhånden ikke længere om modeljernbaner, desværre, men webetik og den har du et noget lemfældigt forhold til. Nu er det op til dig, Lars Skjærlund!\nSkrevet af Lars Skjærlund Onsdag d. 14/8/2013 - 20:45\nHov, hov sheriff. Hvis nogen skal politianmeldes er det vist dig Lars qua dit ansvar som webmaster!\nLad mig som udgangspunkt henvise til Konkurrence- og Forbrugerstyrelsens side om konkurrenceforhold.\nFor de, der ikke orker slå op selv, vil jeg efterfølgende citere fra et par af de sager, man netop nu finder på ovenstående side:\nPressemeddelelse - 25. juli 2013\nMiele A/S skal betale en bøde på 1,2 millioner kroner for at overtræde konkurrenceloven. Ved at indgå ulovlige prisaftaler har selskabet begrænset forbrugernes mulighed for at forhandle sig frem til lavere priser på Mieles produkter. To personer fra ledelsen accepterer samtidig hver bøder på 20.000 kroner.\nPressemeddelelse - 04. juli 2013\nHG Agencies, som er en dansk distributør af fritidsvåben, har begrænset en forhandlers mulighed for selv at fastsætte prisen på våben af mærket Browning ved salg til forbrugere. HG Agencies’ ejer har accepteret en personlig bøde på 40.000 kr. for at overtræde konkurrenceloven.\nTorben Ziegler argumenterede for, at det var "rimeligt" at indgå en fastprisaftale mellem F2010 og forhandlerne - jeg kommenterede blot, at såfremt en sådan aftale eksisterer, er den ulovlig og bør derfor politianmeldes. De fleste andre ting, der har været drøftet her i tråden, har mest handlet om overtrædelse af Markedsføringsloven - og det skal som regel via Forbrugerombudsmanden; men fastprisaftaler er direkte ulovlige, så der kan man godt gå til politiet med det samme. Sager af denne art sorterer under SØIK - bedre kendt under det gamle navn Bagmandspolitiet.\nJeg har ikke på noget tidspunkt udtalt mig om, hvorvidt en sådan aftale rent faktisk eksisterer - jeg undrer mig blot over, at Torben Ziegler direkte opfordrer til, at man accepterer ulovligheder - hvis, vel at mærke, de finder sted. I det hele taget synes jeg, det er mærkværdigt, at man gang på gang skal høre på folk, der argumenterer for, at almindelig, dansk lovgivning ikke er gældende for modeltogsbranchen?\nMedmindre du da selv er kreditor. Er du det, Lars?\nFor god ordens skyld: Nej, jeg har absolut ingen økonomiske relationer til nogen spiller på modeltogsområdet - hverken forhandlere eller producenter - hverken danske eller udenlandske - bortset fra de relationer, der opstår, når jeg køber modeltog som en almindelig forbruger.\nJeg får muligvis i fremtiden økonomiske relationer til visse spillere på markedet, da jeg overvejer at sælge annonceplads på Sporskiftet direkte til interesserede parter.\nApropos advokat, fristes jeg til at lade en sådan skimme udvalgte tråde fra dette forum, for at få foretaget en konkret vurdering af, om der er grundlag for et videre retsligt forløb.\nSkrevet af Jan Nøhrgaard Onsdag d. 14/8/2013 - 21:22\nTak, som byder! Nu var mit indlæg ikke specielt rettet mod konkurrenceforhold, da jeg ingen forstand har derpå, nærmere disse injurierende skriverier, der desværre optræder igen og igen. Togcenter Gentoftes indlæg er også krænkende, og da du åbenbart " orker" en hel del, kunne du så ikke have været så elksværdig at låse tråden, allerede efter, at TG havde fyret deres indlæg af? Det havde klædt dig! Nej, Lars jeg tror desværre, at du er af en sådan karakter, der ikke helt forstår hvornår nok er nok, og derfor gør en hel del mennesker fortræd - producenter om du vil. Som webmaster er du på vildspor, for nu at blive i passende terminologi, og stopper sikkert ikke før retssystemet beder dig - venligt men bestemt - rette ind til højre. Til din orientering, og som det også er nævnt i flere tråde tidligere, straffes injurier i særlige tilfælde med frihedsstraf, men det er måske det du ønsker, hvad ved jeg? Vi får se hvad, der sker.\nSkrevet af UTJ Onsdag d. 14/8/2013 - 21:38\nLars er nok hinsides rækkevidde\nSkrevet af Togsøn Onsdag d. 14/8/2013 - 21:41\nDet med 2400, kan jeg ikke forstaa du syns er rigmeligt, et lok af samme type koster vel i produktionspris 400 kr med alt inberegnet, saa 650 kr burde vel vaere prisen, 2400 er ren plat og svindel.\nDe tar bare os i roeven og griner hoejt, de koerer jo ikke skoda hos F2010, tror du, med de priser koerer de Porsche eller Mercedes!\nSkrevet af Torben Z. Onsdag d. 14/8/2013 - 21:45\nDet kan vel meget vel blive en strid om ord, men jeg mener nu IKKE, at jeg opfordre mj'erne til at begå / accepterer ulovligheder.\nPersonlig er jeg selv forstående overfor et evt. ønske fra F 2010 til forhandlerne om at respekterer en mindstepris, og det har du så påvist er ulovligt.\nFint nok, så punktum her.\nSkrevet af Bent_P Onsdag d. 14/8/2013 - 21:49\nNej, Lars jeg tror desværre, at du er af en sådan karakter, der ikke helt forstår hvornår nok er nok\nDer finnes et ordsprog der taler om sten og glashus!\nSkrevet af Bent_P Onsdag d. 14/8/2013 - 21:54\nTogstøj, vis du mener at det koster 400 kroner at udvikle og producere et lille damplokomotiv, så synnes jeg da at du skulle slå dig ned som modeltogsproducent. Du kunne jo tage os lit mindre i røven og sælge lokomotiver med god fortjeneste til 1800 kroner stykket og så bruge overskuddet til at købe en Porsche til dig selv.\nSkrevet af HenrHans Onsdag d. 14/8/2013 - 21:56\nHvis F2010 mener, at der optræder forkerte oplysninger i denne debat, så står det dem jo frit for at tilbagevise antagelserne eller i sidste ende udtage en stævning for injurier og efterfølgende føre en retssag - men det kræver at F2010 vil ligger sine forhandleraftaler frem i retten - og det er jo ikke sikkert de vil synes om det.\nHvorfor skal Lars censurere en debat, der drejer sig om konkurrenceforholdene i modeltogsbranchen. Debatten er ganske væsentlig og ikke uden interresse for os der vælger at bruge vores sparepenge på modeltogsindkøb - helst uden at betale kunstige høje priser.\nEndelig så tror jeg ikke Lars risikerer nogen frihedsstraf for at være webmaster på www.sporskifte.dk - debat og ytringsfrihed er jo et grundprincip i et demokrati - også når det gælder modeltog.\nSkrevet af condor-9 Onsdag d. 14/8/2013 - 23:00\nMan skulle næsten tro du var journalist på ekstrabladet, med sådan en gang lort du lukker ud her..\nSkrevet af henho Onsdag d. 14/8/2013 - 23:16\nHvorfor køler I nu ikke lidt ned !!!\nHvis emnet er så sprængfarligt, så anmeld da firmaet til rette myndighed for at se, om der kommer noiget ud af det. (Personligt tror jeg ikke på, at der kommer noget ud af det; men så er det da forsøgt.)\nLad os heller ikke lige glemme, at trådens starter ikke ser ud til, at være ganske uhildet idet, de er part i sagen.\nJeg kender også til modelbaneforhandlere, der ikke har slige problemer, så hvornår og hvorfor Togcenter Gentofte er blevet 'sortlistet' ved jeg ikke; men det må formodes, at der foreligger et eller andet grundlag for det ?\nOg fri os for mere tågesnak om, hvad det koster, at lave en model af et damplokomotiv, tak.\nSkrevet af condor-9 Torsdag d. 15/8/2013 - 0:09\nHvis man kigger på togcenter gentoftes regnskab fra de 3 sidste år, finder man vel den ganske naturlige årsag til at de ikke bryder sig om forudbetaling.. prøv selv og søg efter dem på proff.dk - eller tryk her: LINK til proff.dk\nMed en soliditetsgrad på -41, tror jeg ikke de har nemt ved at få kredit hos deres leverandører.\nF2010 har vel netop indført denne form for "værsko at betal før du får din vare" politik, for at undgå samme situation igen, hvor der er alt for mange penge ude at svømme - og netop i denne tid hvor markedet er så presset, og man desværre ser forhandlere lukke fordi det ikke kan køre rundt, er man som leverandør sårbar, hvis man ikke kan få sine penge på grund af en konkurs.\nSkrevet af Tobran Torsdag d. 15/8/2013 - 0:40\nFørst vil jeg indrømme at jeg ikke har læst hele tråden. Der er ikke noget der overrasker mig. Jeg har kun set ens priser på F446 siden den kom i handelen, og så er der et par forhandlere som ikke har den længe ventede model i sortimentet. Det kan have to årsager. 1) Der er aftalt pris, som denne gang holdes. 2) Forretningerne er blevet så bange for den ekstra omkostning S-maskinen må have givet til mange forretninger, at man ikke har lyst til, at kæmpe på pris på F-maskinen. Jeg har selv haft forretning i 13 år, og har oplevet mange ting. Almindelige kunder kan ikke forestille sig hvilken desperat livskamp der foregår mellem handlende. Igennem 10 år har mine konkurrenter forsøgt med lovlige og ulovlige midler, at stoppe mig og min forretning, men det er ikke lykkedes. Der kæmpes med alle midler, og forretninger tvinges til, at holde kunstige høje priser, ellers bliver de afskåret fra at handle med bestemte varermærke. I min branche var der tale om produkter der importeres til Danmark, så jeg har sikret mig med leverandører af samme mærkevarer i op til 4 forskellige lande. Derved kan jeg handle hos en anden leverandør, såfremt en leverandør lukker af for mig. Jeg har været næsten det hele igennem, men har fået sat nogle leverandører på plads. Når der blev klaget over min pris, satte jeg den bare 5-10% ned, så holdt de op med det. Jeg har også gjort som trådstarter af denne tråd har gjort. Men når man skriver på den måde i et offentlig forum, er det ofte ikke positive tilkendegivelser man får. Ofte findes der mellem brugerne mange personer, som har en anden dagsorden. Det være sig personer, som arbejder i forretninger, kommer meget i bestemte forretninger eller opnår pæne rabatter i forretninger, når de kommer med indlæg hvor de roser en bestemt forretning eller skriver dårligt om en anden. Jeg har set det hele på fora der omhandler den branche jeg var en del af. Jeg har også oplevet, at kunderne brokkede sig over lave priser i min forretning, hvilket jeg fandt yderst mærkværdig, men logisk, når man senere fandt ud af, at de var udsendt af en anden forretning.\nAftalte priser eller tvang til at benytte vejledende pris er selvfølgelig ulovlig, men det er op til hver enkelt forretning, at klare den sag "øje for øje, tand for tand". Jeg har henvendt mig til forbruger og konkurrencestyrelsen i flere tilfælde med dokumenterede sager, og bare fået den besked, at der ikke rigtig var en sag de ville tage op. I et tilfælde kom jeg i radioen angående en dansk producent. Producenten og konkurrencestyrelsen kom ved den lejlighed også i radioen. Da var konkurrencestyrelsen meget interesseret i mine sager, og det var klokkeklare lovovertrædelser, som de selvfølgelig ville tage sig af, nu hvor de blev omtalt i pressen. Jeg sendte dem en bunke e-mails lige fra trusler mod min person til trusler mod min forretning. To uger senere ringede jeg til konkurrencestyrelsen, for at høre hvor langt de var kommet med mine sager. Der fik jeg besked på, at mine sager ikke længere var oppe i pressen, og derfor havde de henlagt det hele.\nJeg syntes det er modigt af trådstarter at stå frem på den måde. Jeg kan selvfølgelig ikke tage stilling i sådan en sag, ud fra hvad én part skriver i et forum, men et par ting er sikkert. Priserne må ikke dikteres, og med hensyn til garantien, så er det kunderne ligemeget. Forhandleren har ifølge dansk lovgivning en klokkeklar garantiforpligtelse overfor kunden, lige meget hvad aftale forhandleren har med producenten. Det eneste punkt hvor kunden kan komme i klemme, er ved at betale for meget pga en eventuel prisaftale. Jeg har valgt at glæde mig til F-maskinen, jeg syntes faktisk ikke at prisen er så dårlig, og jeg forstår meget godt, at man efter nogle problemfyldte modeller, vælger at tage vejledende pris, så man måske kan hente lidt af det man tabte på S-maskinen.\nSkrevet af Rep Neslein Torsdag d. 15/8/2013 - 1:25\nKan man som firma ikke selv vælge, hvem man vil handle med?\nDvs at man er tvunget til at levere til virksomheder, der sælger hvad som helst, eller bevidst eller ubevidst driver en salgspolitik, der ødelægger grundlaget for branchen eller ens forretning.\nDet tror jeg ikke på! Der står vel ingen steder, at man skal give ens priser eller vilkår til kunderne ved BTB.\nMan kan da altid give så dårlige vilkår, at pågældende virksomhed ikke gider at handle med en. Ingen rabat eller store leveringsgebyrer, begrænset garanti, melde udsolgt osv.\nDet kan jeg ikke forestille mig er ulovligt, og det er nok meget svært at vinde en retssag som køber.( I handelsret, har dommerne sjældent fornøden specielle fagkompetance til at lave en retfærdig afgørelse.)\nDet store producenter kræver jo, at man har en rigtig fysisk forretning, betemt inventar, og god placering i forretningerne, og giver i høj grad individuelle rabatter til kunderne.\nAdvarsel: "Personlige holdeninger kommer her"!!\nNoget andet er, at jeg ikke forstår, hvorfor nye MJ-produkter, absolut skal kastes i grams til urealistiske lave priser fra dag 1, i stedet for at tage den fortjeneste producenten havde tiltænkt.\nDet er nok fy fy, at jeg siger sådant offentligt, men det har jeg nu aldrig lagt skjul på, jeg mener. De ny produkter skal nok blive solgt alligevel.\nSom udgangspunkt skal forhandlerne tjene penge, og det kan man på overskud - ikke på omsætning alene..\nBeklager kære venner, Men jeg tror vi er blevet noget forvente med at få rabat på modeltog.\nFår i også rabat hos bageren? Tror i at forhandlerne bare har en hobby, man ikke skal tjene penge på?\nSpottilbud i en begrænset periode, vil jeg ikke anfægte, det er de generelle prisnedsættelser på nyheder, der falder mig for brystet.\nUdsalg i gammeldags forstand, hvor man sælger ud af døde eller forældede varer, for at få frigjort kapital til indkøb af nye varer, er en helt anden sag.\nOg det skal der naturligvis være plads til.\nMen jeg har jo heller ikke gået på handelsskole, så jeg har nok ikke fattet en pind af det hele!\nSkrevet af BT Torsdag d. 15/8/2013 - 6:52\nUdvikling og produktion af et værktøj til et lokomotiv koster nemt 1-2 mio kr. Hvis der bliver lavet 3000 lokomotiver bliver det en udviklingspris på 6-700 kr stk.\nDerudover kommer der produktion, forsendelse, administration og tre gange fortjeneste - i Kina, hos F2010 og hos forhandleren... Så hvordan vil du kunne sælge et lokomotiv til 650 kr med fortjeneste?\nSkrevet af Torben Z. Torsdag d. 15/8/2013 - 10:57\nSpot on, Per !!!\nJeg er helt på linie med dine personlige holdninger.\nJeg har heller aldrig fattet, at man lavede tilbud på danske nyheder som mj'erne 'stod i kø' for at købe.\nDet er en årelang problematik som startede helt tilbage i 1980'ern og nok vil fortsætte i fremtiden.\nMed vore meninger tilhører vi måske en uddøende art\nDu skal have 'en tommel op' herfra.\nSkrevet af sorensen_dk Torsdag d. 15/8/2013 - 11:00\nSkrevet af Tobran Torsdag d. 15/8/2013 - 11:41\nHej Torben Z,\nSom kunde har jeg gennem de seneste 4 år lært diverse danske butikker at kende, og jeg har en fast række af internetsider jeg næsten dagligt ser på. Jeg bor langt ude på bøhlandet, og kan ikke gå i butikker og ose.\nDe 4 år har lært mig, at man ikke skal købe et DSB lokomotiv fra Roco, før det er kommet under 1000,- kr. Det er rimelig irriterende at give 1850,- kr. for et lokomotiv, og så senest et år efter se det til 999,- eller 850,- kr. Der er dog undtagelser med de seneste to rød/sorte MY'er, som kom i lille oplag. Den fik jeg for 1350,- kr.\nJeg har købt følgende som nye i forretninger: Roco Litra N til 950 kr, MZ1401, 1420 og 1414 for hhv 750 og 850 kr. MZ1402 med lyd til 1500 kr. MY1124, 1108 og MV1144 til 950 kr. Hectorrail til 950 Hectorrail Taurus til 850 og GreenCargo 185 til 850. Med Hobby Trade er det det samme MT167 til 950 kr. ME til 1000-1200 kr. D-maskinen købte jeg incl lyd til 1999 kr. Heljan's velkørende IC3 indl dekoder gav jeg 1000 kr for hos OKT på en messe i Vojens. Heljan MY og MX køber jeg på QXL dem har jeg købt for priser mellem 550 og 950 kr.\nJeg føler ikke at jeg er nærrig, men det er da at tage røven på folk, at sælge til fuld pris i 9-12 måneder, og så halverer prisen. Jeg har købt NJ's M17 på forudbestilling, fordi den er lavet i begrænset oplag, og jeg er glad for den. Jeg kunne også godt tænke mig at købe en færdigbygget "Rulleskøjte" eller en færdigbygget "MX132" til priser mellem 6000 og 15000. Jeg søger da også en MK fra OKT, og jeg ved da, at noget koster når det bliver mindre tilgængeligt. Derfor holder jeg meget øje med nyheder hos forretninger, som har en lav startpris, og så hæver prisen efter nogle måneder. Og jeg forstår rigtig godt, når forhandlere som ligger inde med nogle få vogne, så hæver prisen til det dobbelte eller tredobbelte. Man bliver da glad for at se, at de Tuborg og Carlsberg lommevogne man købte til 275-300 kr, de ikke sælges for det halve i dag, men til priser mellem 600 og 1000 kr. Ikke fordi jeg gerne vil føle de er mere værd, men for ikke at føle at man er "taget i røven". Mine Carlsberg lommevogne købte jeg via internettet i Tyskland.\nSom kunder lærer vi forretningerne at kende. Hvem har gode priser og hvornår, hvem har god service, og hvem er mest venlig og hjælpsom. Jeg har været inde i et par forretninger, hvor jeg var lige ved at sige undskyld forstyrelsen da jeg gik.\nDet er ikke altid billigst der er bedst.\nSkrevet af SC Torsdag d. 15/8/2013 - 13:33\nHej. Så lige for at køre den helt ud. Jeg skal ikke sige mig fri fra at have handlet ved dem på QXL og jeg nævner ingen navne. Men denne butik pumper div roco og heljan vare ud på QXL. Ma lyntog grå, my 1124,1114, mo sæt med 4 vogne osv ja og litra n . Til igen penge, jeg har for et par år siden købt en roco my 1124 AC med decoder i til 650 kr. Det er rigtig meget med til at underminere andre forhandlers salg, ved godt jeg selv har bidraget ved at køre fra dem. Kan godt forstå nogle forhandler ikke er for glade ved dem, når snakken falder på dem. Heljan køber jeg ikke til fuldpris, da jeg tildato ikke har haft et der bare køre første gang det bliver sadt på skinnerne udover en my. Det er min erfaring håber ikke det gælder mere med nye loks.\nSkrevet af UTJ Torsdag d. 15/8/2013 - 13:54\nHej. Så lige for at køre den helt ud. Jeg skal ikke sige mig fri fra at have handlet ved dem på QXL og jeg nævner ingen navne. Men denne butik .....\nI er søde kunder - i hvilken anden branche ville man klage over at få produkterne tilbudt til spotpriser. Al rabat og tab hos producenter og forhandlere er jo lig tilskud til forbrugerne, men kan selvfølgelig bevirke at der ingen er tilbage, dvs. hverken forhandlere eller producenter\nSkrevet af Torben Z. Torsdag d. 15/8/2013 - 15:04\nNu mente jeg ellers, at denne debat drejede sig om en producents forsøg på at fastholde en vejl. pris på en dugfrisk dansk nyhed vha. autoriserede forhandlere - dette gav så en følgedebat vedr. det juridiske i dette.\nTillykke med dine gode indkøb.\nJeg kender udmærket de nævnte priser, men kan du ikke lige pege et par stykker ud, som kun havde været til salg i forretningerne i under 3 måneder.\nDet er som sådan ganske normalt at forretningerne sætter varerne kraftigt ned efter et stykke tid.\nMed den store nyhedsstrøm igennem de sidste par år har forretningerne været 'tvunget' til dette for at have penge til at købe de næste nyheder hjem på hylderne.\nJeg tror ikke, at det er nogen guldgrube at have en hobbyforretning og udelukkende skulle leve af indtægterne fra denne.\nBl.a. derfor min stadige undren over, at man fra dag 1 i nogle forretninger afviger fra en vejl. pris på en model som mj'erne bare har manglet / savnet i mange år\nFor et par år siden var det et lokomotiv fra Märklin som nogle forhandlere solgte til ca. 1/3 af vejl. / anbefalede pris.\nHvor sjovt var det mon lige at bruge en hel dag i forretningen for at tjene kr. 50 - 100 pr. solgt lokomotiv og i hvor lang tid havde man den omsætning ?\nMen det var da godt for kunderne.\nMj-branchen er godt nok lidt anderledes end den branche, hvor du havde 4 leverandører og derved kunne sælge billigere end konkurrenterne og altid skaffe varer hjem.\nEn litra F 446 kan du kun få fra en enkelt leverandør med hvad deraf følger.\nSkrevet af peterw Torsdag d. 15/8/2013 - 15:24\nJeg forstår sagtens både den forbruger der får lyst til at købe "slagtilbudet" - men sandelig også den forhandler der er frustreret over kollegaens dumpingpriser...\nNu ved jeg ikke hvordan den ikke-nævnte forretning ender med at have nok indtjening, måske netop ved "volumensalg" til dumpingpris? Det er i hvert fald svært ved at se at de kan tjene mange penge på den enkelte QXL-handel, med mindre der er tale om varer der er købt på ekstremt gunstige vilkår?\nJeg er tilhænger af "dynamik" i markedet og mener selvfølgelig også at konkurrence-lovgivning skal overholdes, men det bliver en trist situation hvis kun "dumping-aktørerne" ender med at overleve.\n- For det er sjældent hos dem man finder den store, omfattende viden om jernbaner i virkelighed og model.\n- Og det er heller ikke der man finder det enlige eksemplar af den sjældne ting fra gamle dage...\nSkrevet af SC Torsdag d. 15/8/2013 - 17:04\nSå er det jo selv en forhandler der sælger på QXL og ødelægger hans egen forretning, han står vist også selv for fremstillingen af noget modeltog. Handler selv mest i en fysisk butik pga at bliver der bøvl med noget kan man aflevere modellen igen. Men er der et knald tilbud på EBAY, QXL eller DBA så generer det mig ikke. Søren


Er importøren berettiget til momsfradrag? — Sinding|Jensen ToldAdvokater\nER IMPORTØREN BERETTIGET TIL MOMSFRADRAG?\nDet burde være helt oplagt, at en importør der importerer varer fra tredjeland til brug for sin momspligtige virksomhed er berettiget til momsfradrag for importmomsen, men sådan er det måske ikke altid? SKATs usikre fortolkning af fradragsreglerne giver anledning til bekymring.\nSiden sommeren 2015, hvor EU Domstolen i sag C-187/14, DSV Road A/S mod Skatteministeriet, fastslog, at medlemsstaterne var berettiget til at nægte speditøren ret til fradrag for importmoms (hæftelsesmoms) opstået som følge af fejl i forbindelse med toldprocedure, har der hersket betydelig usikkerhed omkring i hvilken udstrækning, at dommen tillige kan bruges som løftestang for, at SKAT tillige kan nægte importører, der ikke har den materielle ejendomsret over de indførte varer, fradragsret for importmomsen. Spørgsmålet er endnu uafklaret i praksis.\nEt typisk eksempel på at importøren importerer varer til brug for sin momspligtige virksomhed uden at være ejer af varen er f.eks. varer der importeres til forarbejdning, service eller reparation, hvor ejendomsretten til varen således forbliver hos importørens kunde i tredjeland.\nEn konkret situation kan f.eks. være, at en virksomhed importerer møtrikker fra Norge. Varerne leveres DAP til den danske varemodtager (importør), som således er ansvarlig for importformaliteterne i Danmark. Herefter producerer og monterer den danske virksomhed gummiringe på møtrikkerne. Virksomheden fakturere den norske kunde for forarbejdningen, og eksporterer herefter de færdige møtrikker til Norge. Ved eksport leveres varerne igen DAP, således den danske virksomhed står for eksportformaliteterne i Danmark, og den norske kunde er ansvarlig for eksport/importformaliteter i Norge.\nRent lovgivningsmæssigt bør der - efter min opfattelse - ikke være tvivl om, at virksomheden i et sådant tilfælde vil være berettiget til fradrag for importmomsen, idet virksomheden netop importerer varen udelukkende til brug for virksomhedens momspligtige leverancer (forarbejdning af de importerede møtrikker).\nMomspligten ved import opstår i henhold til momslovens § 12, som har følgende ordlyd:\nFradragsretten følger af momslovens § 37, som har følgende ordlyd:\nden afgift, som efter § 12 påhviler varer, som virksomheden har indført fra steder uden for EU, jf. dog § 69, stk. 2, og\nTilsvarende fremgår det også af den bagvedlæggende bestemmelse i momssystemdirektivets artikel 168, at medlemsstaterne har pligt til at yde momsfradrag for moms opkrævet for varer, som anvendes i virksomhedens afgiftspligtige transaktioner.\nDen udløsende faktor i forhold til importmoms er således ikke et køb men derimod selve importen af varen.\nTilsvarende er det forhold der udløser retten til fradrag for importmomsen tillige indførsel af varen.\nI EU Domstolens sag C-187/14 var det afgørende forhold der berettigede medlemsstaterne til at nægte speditøren ret til fradrag for importmomsen netop, at den grundlæggende betingelse om direkte tilknytning mellem virksomhedens import af varen og virksomhedens momspligtige leverancer ikke kunne anses for at være opfyldt, idet speditøren i sagens natur ikke anvender de transporterede varer til brug for virksomhedens transportydelser.\nI ovenstående eksempel må betingelsen om, at der skal være direkte tilknytning mellem virksomhedens import af varen og virksomheden momspligtige leverancer, derimod ubetinget anses for opfyldt, idet importen af møtrikkerne netop er en forudsætning for, at virksomheden kan levere og montere gummiringene hertil - de kan med andre ord direkte henføres til virksomheden momspligtige leverancer på enhedsniveau.\nDer har imidlertid vist sig en tendens til, at SKAT overfor flere virksomheder har tilkendegivet, at virksomheden i sådanne tilfælde ikke er berettiget til fradrag for importmomsen, hvorfor virksomheden således henvises til at henføre varen under en suspensionsprocedure f.eks. aktiv forædling, når varen befinder sig inden for EU's toldområde.\nEn sådan løsning kræver øget administration for virksomheden, ligesom virksomheden risikerer efteropkrævning af 25 pct. importmoms, såfremt der sker fejl i forbindelse med den anvendte suspensionsprocedure.\nVi er aktuelt i dialog med SKAT omkring problemstillingen, således der forhåbentlig fremadrettet sikres ensartede og klare retningslinjer for, hvorvidt importøren har ret til fradrag for importmomsen.\nJeg hører derfor også meget gerne fra jer, såfremt I har kendskab til konkrete sager, hvor SKAT har nægtet eller anerkendt importen fradrag for importmoms i situationer, hvor importøren ikke er den materielle ejer af varerne.\nKarin-Lis Sinding Jensen, Advokat (L) - 17. august 2017


Danmark skal stå skoleret for EU i sag om modkøb «\n”De bedes præcisere, hvorvidt der blev fremsat krav om modydelser (eller tilsvarende kompensationskrav, returordrer til industrien, industriel deltagelse eller industrielt samarbejde), eller om sådanne er planlagt i forbindelse med ovennævnte tre indkøb. Blandt andet beder vi Dem om at præcisere, om de nye danske retningslinjer for industrielt samarbejde, der trådte i kraft den 1. juli 2014, er blevet eller vil blive anvendt. I bekræftende fald bedes De forklare, hvordan forpligtelserne for industrielt samarbejde er blevet eller vil blive udmøntet i praksis, og hvordan disse begrundes i lyset af den restriktive fortolkning af artikel 346 TEUF, som Domstolen for Den Europæiske Union har fastlagt.”\nPå godt dansk: Forklar os lige hvordan I får det I har gang i, til at passe ind under den strikse lovgivning på området.\nSom bekendt ville EU-Kommissionen frygtelig gerne have haft Danmark til at afskaffe modkøbskravet fuldstændigt. Men vi fik landet et kompromis, hvor vi godt må kræve modkøb, hvis det er vigtigt af hensyn til danske sikkerhedsinteresser. Brevet her tyder imidlertid på, at EU-Kommissionen godt lige vil tjekke, om vi ikke fortolker det for bredt og derfor reelt har lige så megen modkøbsforpligtelse, som vi hele tiden har haft.\nEU-Kommissionen har sendt lignende breve til 12 andre medlemslande, hvor landene bliver mindet om et direktiv fra 2009. Det pålægger landene at sende indkøb af forsvarsmateriel i EU-udbud, medmindre helt særlige vilkår gør sig gældende. Og det er lidt for ofte tilfældet, synes EU-Kommissionens holdning at være.\n: Alle indlæg, Artilleri indkøb, Indkøb af pansrede patruljekøretøjer, PMV indkøb\n: Artilleri, Forsvarsindustrien, Industrisamarbejde, Modkøb, PMV, Politik\n31. marts 2016 kl. 13:42\n“hvis det er vigtigt af hensyn til danske sikkerhedsinteresser”\nHer kunne NATO-landene udvikle deres samarbejde og pleje deres sikkerhedsinteresser.\nFremadrettet kunne man med fordel kun handle våben indenfor alliancen med tilhørende modkøbsaftaler. Dette ville entydigt styrke NATO og medlemslandenes egen våbenudvikling og forskning. Nato-lande som er med i EU, vil hermed overholde lovgivningen. Det vigtigste i den sammenhæng er, at lægge vægt på at forsvarsmidler bliver indenfor alliancen, og at modkøbsaftaler skal EU ikke bekymre sig om.\n31. marts 2016 kl. 17:27\nNu er NATO og EU groft sagt to forskellige størrelser, der varetager hver deres resort. At der kan være tale om overlap er der jo ingen tvivl om, men da EU også har med arbejdspladser og varer at gøre, varetages kontrollen af dette af EU-kommisionen. Det har Danmark i kraft af vores EU-medlemsskab accepteret, og derfor er der ingen vej udenom en rigtig god forklaring fra Erhvervsstyrelsen. Det er besværligt, men det nytter ikke noget af vi i Danmark kræver dette og hint af vores EU-partnere, og samtidig tolker reglerne for bredt og gør det modsatte af hvad vi forlanger andre skal gøre. Det er dumt, og det lægger alt andet lige besværligheder på tværs af alt europæisk samarbejde.\nHvis der er foregået kreative ting i disse handler bør det frem i lyset, og fremadrettet må Erhversstyrelsen sikre at det ikke gentager sig – fx ved indkøb af kampfly, hvor det så vidt jeg har forstået kun er Boeing og Cassidian, der har tilbudt modkøb?\n1. april 2016 kl. 06:49\nMan kan så kun spekulere over hvad de vil sige til det her….\n2. april 2016 kl. 13:10\nOg for alle os der ikke abonnerer på Børsen står der helt konkret hvad?\n4. april 2016 kl. 06:42\nJa okay, det er selvfølgelig ikke nemt…\nJeg håber ikke der bliver for meget bøvl med ophavsretten.\n“Konkurrencen har vendt opmærksomheden mod Danmark, men selskaberne har gjort sig fortjent til kontrakterne. Faktum er dog, at de fik mulighed for at byde pga. vores intentioner med kampflyene,” siger Jeffrey Hurst, der er ansvarlig for Boeings industrisamarbejde i Danmark.\nSå hvis vi skærer ind til kernen, er det her så et reklamefremstød for jeres kampfly på 115 mio. kr.?\n“Det er selvfølgelig en smagsprøve på, hvad vi kan gøre. Men de kontrakter, der blev underskrevet i dag, er vundet på, at virksomhederne gav mest værdi for pengene.”\nBoeings vicepræsident og chef for kampflydivisionen, Debbie Rub, lægger vægt på, at samarbejdet ikke kun omhandler arbejde på kampfly.\n6. april 2016 kl. 17:12\nForsvarsmässigt er Danmark medlem af NATO og ikke EU. Saa hvad rager det EU?\n7. april 2016 kl. 07:51\nEn gang til for Prins Knud 🙂\n“Vi skal tro på Nato. Ikke på hensigtserklæringer og løst samarbejde alt efter hvilke regeringskonstellationer der måtte regere.\nVi bør kun handle våben indenfor NATO alliancen, og det er af grundlæggende årsager. For at støtte vores partnere med våbenproduktion, forskning og udvikling inden for alliancen. Hvilket i sidste ende er med til at styrke Danmarks sikkerhed.”\nsom vil købe F-35! (Venstre)\n“I den store stad, hvor han boede, gik det meget fornøjeligt til, hver dag kom der mange fremmede. En dag kom der to bedragere; de gav sig ud for at være vævere og sagde, at de forstod at væve det dejligste tøj, man kunne tænke sig. Ikke alene farverne og mønstret var noget usædvanligt smukt, men de klæder, som blev syet af tøjet, havde den forunderlige egenskab at de blev usynlige for ethvert menneske, som ikke duede i sit embede, eller også var utilladelig dum.”\nFra “Kejserens nye klæder” H.C. Andersen.\nF-35 er aftalt som værende et Concurrency Project. Det betyder at F-35 bliver sat i produktion, og fløjet, før, man ved om designet er kompetent…. Et dansk “drømmeprojekt” på alle måde, og helt sikkert også derfor F-35 aldrig blev solgt til Tyskland.\nHvilke ekstra udviklingsomkostninger og uforudsete problemer det kommer til at dreje sig om er svært at spå, men F-35 er allerede blevet 2 gange så dyrt som planlagt i indkøb, hvorfor den samlede pris stadig kan blive væsentligt højere. Der er heller ikke modkøbs klausul på JSF F-35 projektet, hvorfor næsten alle pengene ryger ud af landet, medmindre vi køber Eurofighter eller Super Hornet F-18. Normen ved kampfly er, at prisen for driften bliver 2-3 gange højere end købsprisen. Hvorfor den samlede pris for F-35 bliver astronomisk høj fordi F-35 er 3 til 6 gange så dyr at drifte end flere af de fly som vi har fået tilbudt.\nHvis vi kigger på Super Hornet F-18 som er det billigste fly i drift af de 3 tilbageværende kandidater og medregner modkøbs klausulen som Boeing skal honorere, og indkøbsprisen på ca. 30 stk. Så kommer F-18 til at koste statskassen under 50 mia. i indkøb og drift over 30 år.\nMen fordi F-35 er så meget dyrere i drift, og at det derfor springer driftspris-normen på 2-3 gange indkøbsprisen med op til Faktor 4. Og at vi ikke har krav om modkøbs klausul, og at der er tale om stor usikkerhed pga. Concurrency Project setup’et, så ender den samlede pris for F-35 i et uforudsigeligt område på over 100 mia for statskassen…\n-Det er dybt rystende at man fra politisk side bare overvejer at købe F-35. Det er nærmest som en ADHD dreng der hovedløst vader ind i den ene katastrofe efter den anden. Og nu planlægger at købe det sidste nye ustabile og dyreste Auto HI-FI, selv om hans bil er en gammel rusten spand som ikke kan klare et syn, og som han dybest set godt ved han ikke har råd til at vedligeholde, hvis han køber Hi-FI…(vores Forsvar er pt en gammel rusten spand!)\nTil forskel fra fjenderne i den mellemøstlige verden som man overhovedet ikke kan stole på, fordi de bomber og angriber os fra tid til anden; Så ved vi altid hvor vi har Russerne. De angriber os først den dag, vi ikke har et troværdigt forsvar.\nF-35 er et 5. generation kampfly, men kun på papiret. F-35 er således også sat i produktion uden flyet har bevist, at det er et 5. generation kampfly.\nLad os starte med F-35’s store hemmelighed, som sammen med gode stealth egenskaber på papiret skulle gøre F-35 til et 5. generation kampfly.\nDet som F-35 har tilfældes med de engelske jagerfly fra starten af anden verdenskrig, er adgangen til afgørende informationer om fjenden, uden selv at bruge radar. F-35 kan ikke bruge radar under et angreb fordi man i vores tid kan spore fly der bruger radar. F-35’s store hemmelighed er omfanget af informationer flyet får via satellitter. Vi kender det fra smartphones samlende teknologi med en masse informations apps.\nF-35 piloten får live stream informationer som er bearbejdet via særligt software og kraftige cumputere, men som først er indsamlet fra jord baseret radarer, andre kampfly, AWACS NATO’s radar fly, og overvågnings satellitter med forskellige egenskaber. Disse data omsættes til informationer om fjendens position og det generelle trusselsbilled mod flyet, samt mål prioritering på jorden og i luften på en og samme tid.\nSuper luftkamps informationsteknologi er ikke et uovervindeligt super våben i sig selv. Det kan gøre en godt fly bedre, men ikke et dårligt fly godt som i F-35’s tilfælde.\nEndeligt sprøjter denne luftkamps informationsteknologi ud på Kinesiske samlebånd inden for få år.\n1. Lille radarsignatur, ca. på størrelse med en grapefrugt. Tjek\nMan må tørt konstatere at F-35 ikke er, hvad Lockheed Martin udgiver det for at være!\nHvad er F-35 så med sin Super luftkamp informationsteknologi og marginalt bedre stealth egenskaber? F-35 er en stealth bombemaskine!\nDen er i sit mest rette element hvis den skal kante sig rundt mellem radarer i et fjendtligt område og levere sine kun 2 bomber. F-35’s påstået egenskaber som Jagerfly, air superiority fly er stærkt overdrevne, eller ikke eksisterende.\nMan siger, at F-35 ikke behøver dogfighterevner, at det er old school.\nF-35 piller sine modstandere ned fra stor afstand uden at blive set med sine kun to missiler.\nMeget heldigt for F-35 er en håbløs dogfighter, med sin mangel på vinger og en slatten motor. Vi må bare lige huske at aftale med russerne hvordan de skal angribe os, således at de ringer først, og derefter sender deres missiler og kampfly i små håndterbar bølger. Men på den anden side, sådan har russerne aldrig nogensinde angrebet. De har for vane at kaste alt ind i et kvantitativt og overrumplende angreb på deres modstandere.\nHvad kan man betegne et kampfly som IKKE kan gå i luften og kæmpe akut ved et overrumplende angreb i eget luftrum f.eks. lige over basen, efter nedslag af fjendtlige krydsermissiler og luftrummet derefter fyldes med fjendtlige kampfly..?\nDet er ikke et jager fly, og det er heller ikke et kampfly som er egnet til forsvarskamp.\nF-35 er et bombefly, et first strike bombefly. At påstå andet er så optimistisk, at det næsten er løgn.\nHvad skal Danmark med et ikke færdigt udviklet first strike bombefly som F-35, der er behæftet med fejl fra A til Z. Og som er komplet uegnet til forsvarskamp, air policing, flyvning over Arktis, og som truer med at ruinere vores beskedne forsvarsbudget.?\nDanmark er et lille land, nærmest en niche. Men vores store indbildte behov for at eje ting hvis kapacitet overgår mange gange vores faktiske behov og reelle bruger niveau, er noget hele samfundet er gennemsyret af.\nDet er bare ekstra pinligt hvis vi skal smide 100 milliarder ud af vinduet af samme årsager. Hvis man her i landet ønsker first strike capabilities over for Rusland, så kan man med fordel indkøbe missiler til kun 10 millioner kr. stykket til vores Fregatter, deres missilbrønde er stadigt tomme!\nVi burde stoppe denne store 10 års indkøbs-farce af kampfly , og ganske enkelt lease nogle kampfly, f-eks. F-18, eller F-15.\nDer er heller ikke blevet lagt penge til side til at købe kampfly for, pinligt i sig selv, politikerne har haft 30 år til det\nNæste generation kampfly bliver kampdroner, som kommer på markedet hurtigere end man tror. Hvorfor det er en meget dårlig investering at købe nyt kampfly når vi er på vej ind i tidsalderen med kampdroner. Dette skyldes at kampdroner vil bliver en game changer, fordi de vil komme til at flyve og kæmpe væsentligt bedre uden piloter. Væsentligt!\nDe vil få Krydsermissil lignende egenskaber og evnen til at nedskyde fly, mål på jorden, samt affyre antimissil våben. Det sidste kan F-35 sandsynligvis også, men det er ikke nogen big deal. Israelerne har udviklet samme type forsvars våben bl.a. til deres Tanks.\nkampfly eksperter udtaler konstant, at vi risikere at stå som eneste bruger af f.eks. F-18 om 30 år hvis vi købte dette fly. Men, alle direkte-pilotstyret kampfly har fremtiden bag sig om allerede 10-15 år. Dette gælder også F-35.\nVi er i dronernes tidsalder, og hvordan det? De store kampfly producenter tegner pt. kun på 6. generations kampfly som Drone.\nDet bedste Danmark kunne gøre var, at lease et solidt gennemprøvet US-kampfly på kontrakt i 15 år evt. med 5 års forlængelse option.\nDanmark er USA’s ældste allierede og vi er partner med dem i NATO, hvorfor vi selvfølgelig tager en samtale med dem om leje af f.eks. F-18 eller F-15.\nOg derefter overgå til kampdroner om ca. 20 år uden et kæmpe tab både økonomisk og på vores forsvars evne.\nMen hvis det ender med et køb af et af de 3 kandidater, så håber jeg man køber 30 stk. F-18 i den tosædet model F/A-F18 Super Hornet Advanced.\nGlem alt om at kunne first strike bombe russerne med F-35 indkøbt til formålet. Vi skal i stedet koncentrere os om Arktis de næste årtier, og til det skal vi bruge et robust all weather multirole kampfly med en god økonomi.\nDet er der kun et af de tre kampfly der lever op til, og det er F/A-F18.\nVed F/A-F18 får vi mest for pengene og får opfyldt vores reelle behov. F-18 er heller ikke et fly som er økonomisk farligt for resten af Forsvaret. For man kender sit budget på dette yderst robuste kampfly. F-18 er et godt og sikkert valg som overgangs-fly til tidsalderen med Kampdroner.\nEndeligt er eurofighter typhoon også et langt mere “sikkert” køb, og er at foretrække fremfor F-35 hvis politikerne vælger at gå den vej…\nSAAB Griben har en pris og profil der passer perfekt til det forsvar vi burde opbygge. Prisen fordi den ikke smadre resten af forsvaret, og profilen fordi den kan dogfighte og har guerilla egenskaber og dermed bedre egent til at bide sige fast ved forsvarskamp.\nMen Griben er også Svensk, hvorfor vi absolut ikke skal købe det. Vi skal ikke støtte neutrale lande som sælger våben til hvem som helst.\nHistorien har det med at gentage sig selv, uanset hvilke garantier man måske vil udstede på at det er forkert.\nSverige er ikke med i vores alliance, og befinder sig i et politisk parallelunivers som gør det til udfordring, at spå om hvad Sverige udvikler sig til på sigt. Sverige har ingen ægte alliance venner, kun interesser. Så længe Sverige ikke er medlem af NATO skal våbenhandler med dem begrænses til et minimum. Endeligt skal vi have de historiske fakta i mente om, hvad Sverige har bedrevet under dække af neutralitetspolitik.\nSverige har uden at blinke to gange, leveret alt det stål til Tyskland som i to verdenskrige blev brugt til at knuse blomsten af en generation. Svenskerne lod også tyskerne køre igennem Sverige og lånte dem sine jernbaner under angrebet på Norge. Den svenske Rigsbank ligger stadigt inde med tons af guld taget fra jøder på forskellige måder bl.a. tandguld for at betale svensk jernmalm. Jeg nævner ikke dette af emotionelle årsager, men man skal vide hvad Sverige er i sin substans. Støtter vi sverige ved at købe deres våben, så støtter vi også andre køber-lande, og det kan være hvem som helst.\nVi skal tro på Nato. Ikke på hensigtserklæringer og løst samarbejde alt efter hvilke regeringskonstellationer der måtte regere.\nVi bør kun handle våben indenfor NATO alliancen, og det er af grundlæggende årsager. For at støtte vores partnere med våbenproduktion, forskning og udvikling inden for alliancen. Hvilket i sidste ende er med til at styrke Danmarks sikkerhed.\n7. april 2016 kl. 18:50\nVi har da købt alt fra fly til panserkøretøjer fra Sverige..\nJeg er ikke F35 fan på nogen måde. Men det meste af det Jim skriver er lige at stramme den.. Det er ikke 3-6 gange dyrere end konkurrenterne i drift. Der er rigtig mange i forsvaret, både i DK og udenlands som gerne vil have flyet og droner som kan afløse fly er nok mindst 20 år ude i fremtiden.\nEllers er jeg enig i de fleste af konklusionerne.\n« Forsvarsordfører genopstiller ikke – Kan blive kritisk hvis valg kommer før typevalg\nRigsrevision: Svært at kontrollere næste fase af F-35 udvikling »


Friisnaes : Endnu en tilfreds kunde: Maja Sara Devantier – Poul Stig Briller, Frederiksberg\nDu er her: Hjem \_ Coaching \_ Endnu en tilfreds kunde: Maja Sara Devantier – Poul Stig Briller, Frederiksberg\nMaja Sara Devantier\nOptometrist, bestyrer og medejer af Poul Stig Briller, Frederiksberg\n36 år, gift med Sune 40 år, har sammen 2 børn, Sylvester på 4 år og Eigil på 2 år.\nFærdiguddannet 2006 hos Thiele briller på Østerbro i København. Med kun et specifikt job for øje, søgte jeg ind hos Poul Stig Briller og fik jobbet i 2006. Her fungerede jeg som praktiserende optiker og linseoptiker. Jeg fik en masse erfaring i salg og indblik i, hvordan man driver en privat virksomhed som denne. I september 2014 åbnede vi Poul Stig Briller på Gl. Kongevej, hvor jeg står for al daglig drift og ledelse.\nForbind til Maja Sara Devantier\nCoaching fordi jeg gerne vil udnytte mit professionelle potentiale, og så vil jeg i øvrigt gerne være lykkelig!\nSådan som jeg oplever coaching, er det ganske umuligt at udvikle sig privat, uden også rykke sig professionelt, eller omvendt. Coaching hjælper mig på den måde til at bevæge mig i den retning jeg gerne vil, nogle gange privat, nogle gange professionelt, nogle gange begge dele.\nJeg blev præsenteret for Thomas gennem min arbejdsplads, som tilbød mig mit første forløb hos ham. Jeg var ganske ung, og forløbet havde mest af alt henblik på at lære mig selv at kende og finde mig til rette i mit første rigtige job og finde hvile i mit nye professionelle liv.\nSiden har jeg valgt at bruge Thomas som coach flere gange, fordi jeg synes at opleve reultater, men også fordi Thomas formår at skabe en tryghed, og en tillid der gør det nemt for mig at få frit løb.\nHelt præcist for mig, er det at komme ind til kernen af det jeg ønsker for mig, og at styre mit liv i den retning jeg gerne vil.\nEn af de ting jeg har taget med mig fra Thomas, som jeg virkelig sætter pris på at have integreret er, at gøre status over mit liv ganske ofte. Helt basalt at tage stilling til hvor tilfreds jeg er med helt specifikke værdier og områder i mit liv, lige nu og her hvor jeg befinder mig. På den måde kan jeg holde mig selv op på, hvor jeg skal fokusere og hvor jeg skal lave til- og fravalg, for at nå mine ønskede mål.\n”Sådan som jeg oplever coaching, er det ganske umuligt at udvikle sig privat, uden også rykke sig professionelt, eller omvendt"\nDet kan lyde næsten hovedrystende simpelt, men at være nærværende mor, en god kæreste, midt i husbyggeri, starte en ny butik op, pludselig at have ledelsesansvar, ansætte medarbejdere, komme på ideer og tiltag til næste firmamøde, alt i mens jeg selvfølgelig lige skal tabe de obligatoriske 5 kg og løbe 5 km hver anden dag, og smøre økologiske madpakker til mine børn, så er det enormt kærkomment og vigtigt at kunne simplificere tingene, og handle derefter.\nUdbyttet er præcis lige så stort privat, som det er professionelt! Specielt i min nye stilling som leder, er det vigtigt for mig at kortlægge hvad der er vigtigst at handle på, frem for at rykke på de ting der er nemmest at handle på.


Etablering af gulve i farestie...\nNotat Nr. 1913\nValg og etablering af gulve i farestier har stor betydning for søer og grises komfort. Med baggrund i gennemførte test og vurderinger af gulve i farestier til løsgående søer, kan der opstilles en række funktionskrav til gulve i farestier til løsgående søer.\nGulve i farestier til løsgående søer er under danske forhold typisk opbygget med enten en stor andel fast betongulv i lejet og støbejern i gødeområdet eller med fulddrænet gulv (fx støbejern og plastik) i hele stien. Fulddrænede gulve omfatter i denne sammenhæng både fuldspaltegulve og gulve, hvor en del af gulvet har en betydelig mindre åbningsgrad (drænet gulv).\nPå baggrund af resultaterne fra flere test af forskellige farestier til løsgående søer har gulvudformning været fremhævet som en af de store udfordringer, dels i relation til sår/rifter på søer og pattegrise, dels gulvets skridsikkerhed og endelig hygiejne.\nFormålet med dette notat var derfor at formidle aktuel viden om søers komfort på forskellige gulvtyper samt opstille krav til og etablering af gulve i farestier til løsgående søer.\nGulves egenskaber kan beskrives med en række parametre; varmetransmission, stødabsorption samt friktionskoefficient.\nSøer vil i høj grad foretrække betongulv i perioden omkring faring frem for gulv af plastik og metal. Det skyldes, at varmetransmissionen for betonspaltegulv er op til 3,5 gange højere end spaltegulv af plastik, og to gange højere for spaltegulv af støbejern end for plastik.\nSammenlignet med en 22 mm stålplade er plastikgulves stødabsorptionen reduceret til omkring 40 %, støbejernsgulve til omkring 65 % og betongulve til mellem 68 og 95 % alt efter længden på elementet og eventuelt behandling af overfladen. Det vil sige, at beton er hårdere end støbejern og plastik.\nGulve i farestien skal have en god skridsikkerhed for at undgå udskridninger, og derfor anbefales en minimumsfriktionskoefficient på 0,63. Støbejerns- samt plastikgulve vil typisk være glatte, medmindre at de er belagt med fx sand. Det er dog vanskeligt at etablere en holdbar sandbelægning på plastriste.\nVed etablering og brug af farestier må gulvet hverken være glat eller ujævnt, så der er risiko for, at so og pattegrise kommer til skade. Gulvene skal således i hele brugstiden have en jævn og stabil overflade. Drænede gulve skal sikre, at gødning og eventuelt halmrester nemt kan trædes igennem spalteåbningerne. Samtidig skal gulvet i hele stien være nemt at renholde og vaske. Ovenstående forhold stiller store krav til både valg af materiale (beton, plastik, metal), etablering samt kvalitet af gulvet.\nVed valg og etablering af gulv i farestier til løsgående søer er det derfor vigtigt, at der fokuseres på kvalitet og holdbarhed af gulvet. Pris og kvalitet vil i mange tilfælde hænge sammen.\nSom bilag er der udarbejdet tre produktblade, hvor der gives anbefalinger til etablering af henholdsvis beton-, støbejerns- og plastikgulve i farestier til løsgående søer.\nLæs hele notat nr. 1913\nForfatter: Lisbeth Ulrich Hansen, Kristina Vesterager Riddersholm\nDyregruppe: Pattegrise, Søer\nArtiklen findes på adressen: svineproduktion.dk/Publikationer/Kilder/Notater/2019/1913


Årsberetning for 2014 | Dansk politihundeforening – Skovbo afdeling\nDansk politihundeforening – Skovbo afdeling\nArealer / Træningstider (låst)\nHvordan kommer jeg til DM\nProcedure ved tilmelding\nFigurant liste (låst)\nDommer liste (låst)\nDiverse udvalg & kontakter\nBestyrelses område (låst)\nLydighedstræning alle hunde\nNyheder – overblik\nPokal lister Skovbo PH\n26. januar 2015 Bestyrelse, Formandens klumme, Nyhederchristian mønster\nÅrsberetningen bliver i år, sammenlignet med tidligere år, noget amputeret, da undertegnede kun har været formand fra d. 24. august 2014.\nHvad der skete før dette kan jeg af gode grunde ikke refererer fra, men blot henholde mig til hjemmesiden, hvor der i øvrigt er en fantastisk historik og hvor alle medlemmer kan se hvad der er sket i Skovbo afdeling i det forgangne år\nSkovbo afdeling har haft et godt år - sportsligt !\nOg endnu engang markerede Skovbo afdeling sig ved DM og havde hele 6 hunde og førere som havde kvalificeret sig.\nLigesom Skovbo også stillede med dommere og figuranter.\nDette vidner om et højt sportsligt niveau samt flid og dygtighed hos medlemmerne.\nMan fristes næsten til at sige: Det manglede da bare ! ! og hvad mener jeg så med det ?\nJo, med det mener jeg, at med de faciliteter, de arealer, de klubkammerater, med så store og gode kompetencer, ja da kan det da næsten ikke undgås at der kommer hundeførere med til DM fra Skovbo.\nMen bliver der sat pris på alt det i dagligdagen? Tja, nogle gør nok, og andre mener sikkert: at det er da meget naturligt at vi har alt og kan tilbyde alt, for vi betaler jo hele 50 kr. om måneden for at benytte det opvarmede, og i øvrigt altid pæne og rengjorte klubhus 24/7, have arealer så som spormarker, samt skov, have div. træningsudstyr, så som ærmer, bidestyr, boldmaskine etc.\nhave dygtige klubkammerater der altid er villige til at lære fra sig og have mulighed for at gå på lydighedshold, kåringshold, unghundehold, bidetræning, figurantkursus, dommerkursus, instruktørkursus, foredragsaftener, sociale arrangementer mm… og alt dette naturligvis inkl. de 600 kr. det koster om året at være medlem i Skovbo.\nSå -- Ja, jeg mener faktisk helt bestemt at medlemmer i Skovbo afdeling har langt større mulighed for at opnå resultater med sin hund, sammenlignet med andre afdelinger.\nVed sidste års generalforsamling blev der varslet kontingent stigning, primært pga. af at vi ville få væsentligt mindre i bladpenge, i og med PHF nyt blev nedlagt, men også for at følge med prisstigninger generelt.\nDenne stigning vil blive fremlagt af Bjørn når vi kommer dertil, men for at der ikke skal være nogen tvivl, så er det vigtigt for den sidende bestyrelse at vi ikke bruger af klubbens likvider i den daglige drift, ligesom det er vigtigt for os, at en evt. ny bestyrelse og ny kasserer næste år, ikke skal stå med den udfordring det naturligt er, at foreslå kontingent stigning.\nDer blev som tidligere nævnt, afholdt en ekstraordinær generalforsamling d. 24. august, grundet at den daværende formand trak sig fra posten.\nUd over at formanden trak sig, havde to bestyrelsesmedlemmer trukket sig tidligere, så den resterende bestyrelse så sig nødsaget til at indkalde til og afholde en ekstraordinær generalforsamling.\nDenne forløb efter reglerne og i god ro og orden, og en ny bestyrelse kom på plads. Denne bestyrelse har afviklet afdelingens 40 års jubilæum hvor alle afdelinger blev indbudt via medlemsbladet, ligesom kommunen, lodsejere og omkring liggende klubber blev indbudt.\nDet var en festlig dag, hvor det blev til et gensyn med mange nye som gamle hundevenner., og hvor Sjællands politiorkester igen underholdt med dejlig musik, til glæde for medlemmerne og de mange gæster.\nMange fine gaver fik vi også, og det vil jeg gerne på Skovbo afdelings vegne takke mange gange for.\nPå selve jubilæumsdagen afholdte vi en medlemsaften med hyggeligt samvær god mad og drikke. Også dette forløb i en dejlig tone.\nJeg har i alle mine tidligere beretninger været inde på at det er vigtigt at medlemmerne taler pænt til og ikke mindst om hinanden, og dette punkt vil jeg da heller ikke undlade i år.\nI år vil jeg blot sige, at dette vist ikke kan gentages nok !\nVi har her på Pilebækgård i årets løb fået nye naboer, idet DCH er flyttet ind i Gefions gamle lokaler. DCH er blevet tildelt træningsområde vest for flyvepladsen hvor de nu har lydighedsbane.\nFlyvepladsen er og bliver Pingvinens ( flyveklubben ) og hvorvidt DCH benytter sig af flyvepladsen eller ej, kan og vil jeg ikke svare på, men blot henvise til at vi i PH har fået brugsret til flyvepladsen af Pingvinen når de ikke selv benytter den. Så for vores vedkommende er der ingen ændringer sket.\nVi i bestyrelsen er glade for det gode samarbejde vi har med Køge kommune, og det er da også kommunen der har fældet de to træer i haven, samt beskåret kastanjetræet i gården. Vi skal nok forvente at det ene af de tor store træer der står tæt sammen i haven må lade livet i løbet af året, da det ikke er i god forfatning.\nSkovkøbing , eller Cortzelitze ? ja kært barn har mange navne, men den afholdte træningsweekend i samarbejde med Nykøbing PH var en rungende succes. Vi havde fantastiske arealer, dygtige engagerede trænere fra Nykøbing, fra Frederiksværk, fra Nyborg og fra Skovbo. Deltagerne har rost det, og de trænere der var til stede sidste år, har stort set alle sagt at de gerne stiller op igen. Så det bliver spændende at se om interessen er lige så stor i år, og at der således bliver et Skovkøbing igen.\nNye medlemmer er kommet til, og nogle er rejst. Altså har også 2014 vist sig som et helt normalt år i Skovbo afdeling. Hvilket også afspejler sig i, at mange medlemmer i afdelingen har været særdeles aktive, og ser vi tilbage på hvordan det fordeler sig, kommer her nogle nøgletal for året som er gået.\nVed årets udgang talte Skovbo afdeling 110 medlemmer\nAfdelingen er i år repræsenteret i alle klasser, og endda meget flot repræsenteret i den store klasse, Vinderklassen, dette er utroligt flot, og der bliver kamp til stregen ved årets udtagelse er jeg sikker på.\n107 gange har Skovbo hunde stillet op i konkurrencer og arrangementer i det forgangen år, og her har jeg medtaget Prøvekåringer, kåringer, lokale konkurrencer, officielle konkurrencer, samt natøvelser.\nFor at muliggøre dette har afdelingens medlemmer ligeledes været særdels aktive, dette som tilrettelæggere, overdommere, dommere, listeførere, figuranter samt hjælpere, og ikke mindre end 145 gange har et Skovbomedlem været i aktion uden hund. Dette vidner om interesse og hjælpsomhed fra klubbens medlemmer.\nSkovbo afdeling stillede fuldt hold i områdemesterskaberne, og faktisk havde vi hele 4 hunde med i finalen.\nOmrådefadet, og dermed områdemesterskabet 2014 vandt vi desværre ikke.\nUd over alt dette, har afdelingens medlemmer deltaget i dommermøde, figurantuddannelse, figurantkursus, områdemøder, områdebestyrelsesmøde, div. foredrag, lydighedsopstart, lydighedstræning, stand til kulturnat, bladmøder, sektionsmøder, andre møder, lige som mange medlemmer har deltaget i opvisninger, sommerfest, maddage, årsfest, juleafslutning, Børne dyreskue, dyrlægeaften, foredrag, samt flere eftersøgningsopgaver, og som tidligere sagt, utallige møder med Køge kommune.\nBestyrelsen, eller skulle jeg sige bestyrelserne har afholdt X antal bestyrelses møder, og undertegnede har deltaget i flere hovedbestyrelsesmøder, samt til repræsentantskabsmødet.\nVi har i år 2014 fået kåret 4 hunde, og dumpe procenten vil jeg undlade at kommentere da den er et godt stykke over 50\nNår dette er sagt, skal vi naturligvis huske på at det er levende hunde vi har med at gøre, og ikke mindst levende mennesker, og at man naturligvis kan være nervøs og have uheldige dage, både til prøvekåring og kåring. Hverken hundene eller os mennesker er robotter, uagtet hvilken træningsmetoder eller ihærdighed vi hver især ligger i det.\nTidligere, på dette tidspunkt i min beretning, har jeg opsummeret de forskellige udvalgs aktiviteter. Dette vil jeg også gøre i år, dog lidt mindre detaljeret, og syntes forsamlingen at der er noget der mangler fra det ene eller andet udvalg, er det jo bare at spørge.\nKantineudvalget ved Jytte, kører af sig selv og her er ingen ændringer sket,\nhusudvalget har afholde et par husdage, og vi har udvidet haven og hegnet den lille skov ind, ligesom vi har fået hegn op på de tomme byggegrund, som nu må betegnes som vores areal.\nKåringsudvalget ved Mogens har været særdeles flittige, og mange hunde har været igennem systemet.\nLydighedsudvalget ved Finn Benny har fungeret godt, med nye trænere på nogle pladser, dog har tilmeldingen svigtet.\nFigurantuddannelsen er gennemført med Henrik som torveholder til alle deltageres tilfredshed, og nye figuranter er klar til at tørne ud for Skovbo afdeling.\nSkovbo afdeling har også haft medlemmer afsted til bidetræning, øv. 11 fig. Kursus, og ikke mindst instruktørkursus i område regi. Et rigtigt godt tiltag, som alle har taget godt imod.\nHjemmesiden er flittigt benyttet, og altid godt opdateret af Christian, ligesom vores redaktør Lisbeth kæmper for at få så meget stof i bladet som det er hende muligt, og Lisbeth ønsker virkelig medlemmernes historier tilsendt, således vi kan få et attraktivt og godt blad, med en masse nyttigt læsestof.\nRengøringen af klubhuset har vel aldrig været på et højre niveau end tilfældet er nu. Camilla sætter en ære i at vores klubhus fremstår flot, rent og indbydende. Dette skal vi alle værdsætte og hjælpe til med. Således at vores klubhus til stadighed vil være et godt og rart sted at opholde sig.\nEr der udvalgsformænd der har noget at tilføje, er de naturligvis velkommen til dette.\nLigesom der naturligvis kan stilles spørgsmål når beretningen ar afsagt\nKlubmesterskaberne blev igen afholdt i en god atmosfære, hvor gode tilrettelæggere, figuranter, og dommere sørgede for at alle hundeførere uanset klasse havde nogle dejlige dage.\nKlubmester i de forskellige klasser blev som følger:\nKåringsklassen: Karsten Staanum med Nixon vd. Burgstaette\nUnghundeklassen: Jens Andresen med Amagers Helga\nPatruljeklassen: Annitha Johanneson med Hulgårds Boa\nKriminalklassen: Keld Andersen med Asser von Lahnblick\nVinderklassen: Linda Kristensen med Degns Quincy\nJeg vil afslutte min beretning med at berører og understrege lidt af det jeg har været inde på tidligere, nemlig at det er vigtigt for en forening at medlemmerne taler pænt til og ikke mindst OM hinanden.\nHar man ikke noget pænt at sige om andre, - så opfind ikke noget, - men hold hellere kæft !\nDet er altså ikke altid at den historie man hører først, der er den rigtige, eller den der råber højest har ret.\nJeg håber for Skovbo afdelings skyld, at det er hundetræningen, og hundesagen der fremover vil være i centrum, og at samtaler og meningsudvekslinger vil være hunderelateret, således at Skovbo afdeling fortsat kan markere sig på Danmarkskortet som en stor og god afdeling, hvor det er hundene der skriver overskrifterne, og hvor historierne bygger på vores fantastiske program og på virkeligheden.\nSåledes at Skovbo afdeling også fremover vil være en markant afdeling som bliver rigt repræsenteret ved årets DM.\nHermed er årets beretning afsagt, og jeg skulle mene at jeg med denne beretning har været omkring meget af hvad der er sket i Skovbo afdeling i året som er gået, og jeg vil gerne ønske jer alle tillykke med de mange flotte resultater, og håber i alle vil få et helt fantastisk år.\nGlæd jer over dagligdagen, den daglige træning, og husk at du altid får den bedste hund med hjem.\n← Tirsdags træning\tGeneralforsamling – Referat →\nTak til de, som sprang til.\nVil du hjælpe lørdag den 23.\nMedlemmer der har fået ny hunde\nKåringshold foråret 2019.\nLydighedsinstruktør til Hårlev.\nHusk generalforsamling på søndag.\nKåringshold forår 2019\nAktivitets overblik 2017\nAktivitets overblik 2016\nPilebækgård, Vollerslevvej, 4632 Bjæverskov


Den Korte Avis | Henrik Dams store tragedie: Mine to døtre døde\nHenrik Dam Kristensen og hans kone Bente Dam Kristensen har oplevet en stor personlig tragedie.\nTo af deres børn er døde.\nFørst døde Heriette kun syv uger gammel. To år efter døde Sabrina tre måneder efter fødslen.\nDet skete for 40 år siden, da Henrik og Bente var helt unge.\nMen det er først nu, at den tidligere minister og nuværende folketingsmedlem fortæller offentligheden om tragedien. Det sker i et interview med BT på baggrund af en samtalebog med Bo Østlund, som udkommer om kort tid.\nHenrik og Bente mødte hinanden i den socialdemokratiske ungdomsorganisation, DSU. Henrik var kun 16 år, da han blev formand for DSU i Ribe. Bente var 15 år, da hun mødte Henrik.\nHun var fra Aarhus, hvor det unge par fik en lejlighed, og hvor Henrik fik arbejde hos en grønthandler.\nI august 1976 fødte Bente deres første datter, Henritte. Men hun døde kun syv uger gammel.\n– Hun blev indlagt på Aarhus Kommunehospital, men lægerne kunne ikke give os nogen forklaring. De anede ikke, hvad hun fejlede. Vi var så unge og forstod ingenting. Hun døde, da hun var syv uger gammel, og den eneste diagnose, hun ikke fik, var nok, at hun var død af alderdom, siger Henrik Dam Kristensen med et glimt i øjet til BT.\nEt nyt liv i Vorbasse\nDet var et hårdt slag at miste et barn. Men særlig hårdt var det ikke at vide, hvorfor hun døde.\nDe to unge flyttede til Vorbasse i Midtjylland, hvor Henrik var født og opvokset. Her havde han familie og et trygt og godt netværk og et godt udgangspunkt for at bygge et nyt liv op. Henrik fik arbejde ved postvæsnet og Bente fik job på Vejen Avis. De byggede hus sammen med Henriks far. Og i 1978 blev de gift. Samme år blev deres anden datter Sabina født.\nAlle var glade – men angsten gnavede i Henrik og Bente. Kunne det ske igen? Den nyfødte Sabina havde det godt. Men hun fik hurtigt de samme symptomer.\nOg tragedien sig.\nMen denne gang kunne lægerne se, at hun led af stofskiftesygdommen tyrosinæmi, som hun døde af – blot tre måneder gammel.\nSabrina var det første barn der havde fået diagnosen i live. Derfor blev hun og senere Bente og Henrik genstand for intens forskning, som sandsynligvis var medvirkende til at man fandt en vej til at konstatere sygdommen på et tidligt tidspunkt i moderkagen, fortæller Henrik til BT.\nBente og Henrik fik senere to børn, Christina, som i dag er 34 år og Jannick, som er 7 år yngre.\n“Vi var enormt bekymrede hver gang. Hold da kæft”, siger Henrik Dam Kristensen i interviewet med BT.\nMen bare det at kende diagnosen hjalp os igennem det forfærdelige forløb.\nTrods deres unge alder og de forfærdelige oplevelser holdt de sammen.\nHenrik kom i Folketinget i 1990 og blev minister i 1994. Jeg kom i Folketinget samme år, og vi har i mange år siddet i regering sammen.\nJeg har også mødt Bente mange gange.\nNu forstår jeg lidt bedre, at de virkede så uadskillelige som par, og at de altid havde en evne til at være positive og imødekommende overfor andre mennesker. De har altid virket som to mennesker, der vidste, hvad der var mindre vigtigt, og hvad der var vigtigt i tilværelsen.\nBabyen bliver strøget på kinden af sin mor – man skal være lavet af sten for ikke at smelte, når man ser reaktionen\nEmner: Familie Henrik Dam Kristensen Kærlighed Tragedie


Invitation til nytårskur 2018 i Aarhus Musikhus\nNytårskur med Aarhus Håndværkerforening og Nytårskoncert i Aarhus Musikhus\nFredag 12. januar 2018 inviterer Aarhus Håndværkerforening til den traditionsrige nytårskur. Det sker i Aarhus Musikhus, hvor temaet for årets nytårskoncert er inspireret af det britiske ”Last Night of the Proms”, med fællessang og festlige indslag ved konferencier og tv-vært Ole Stephensen og aftenens solist, den danske musicalstjerne Maria Lucia Heiberg Rosenberg.\n”Last Night of the Proms” er en institution i engelsk musikliv. En musikfest, hvor traditionerne omkring det at gå til klassisk koncert nedbrydes, og oplevelsen og det folkelige fællesskab om musikken står i centrum.\nSammen med den engelske dirigent David Firman har vi sammensat et program af populære klassikere, festlige syng-med værker og perler fra den danske sangskat. En dansk variant af en kendt klassiker,” lyder det i indbydelsen fra Aarhus Musikhus.\nFør koncerten bydes der på middag i restauranten på Radisson BLU der ligger dør om dør med Musikhuset.\nDer er velkomstdrinks og efterfølgende spisning fra kl. 17.30. Selve koncerten starter i Musikhusets symfoniske sal kl. 19.30\nFredag 12. januar kl. 17.30 med spisning på restaurant Radisson BLU og efterfølgende koncert i Aarhus Musikhus.\nBilletter a 450,- kr kan bestilles ved henvendelse til Aarhus Håndværkerforenings Betina Halvorsen på mail:\nsenest 15. december 2017. Der er et begrænset antal pladser. Tilmelding er bindende.\nFaktura fremsendes efter bestilling\nRestaurant Radisson BLU finder du på adressen: